Direktorka RFZO: Srbija ima 5.800 doza inovativnog leka protiv koronavirusa | Blok vesti\nDirektorka RFZO: Srbija ima 5.800 doza inovativnog leka protiv koronavirusa\nDirektorka Republičkog fonda za zdravstveno osiguranje (RFZO) Sanja Škodrić izjavila je danas da Srbija ima 5.800 doza inovativnog leka protiv koronavirusa, američkog proizvođača Eli Lilly. Prema njenim rečima, ovaj lek sprečava progresiju bolesti i namenjen je pacijentima koji imaju lake do srednje teških simptoma infekcije – a u riziku su da razviju tešku kliničku sliku.\nFoto: prtscrn/youtube / Sanja Škodrić RFZO\nŠkodrić je za televiziju Prva rekla da je Srbija četvrta zemlja u Evropi koja poseduje taj lek – pored Nemačke, Mađarske i Češke.\nOna je navela da je lek „iz grupe monoklonskih antitela“ i da deluje tako što se „vezuje za mesta gde se virus vezuje za ćelije“ čime sprečava dalju progresiju bolesti.\n„Lek se vezuje za ta mesta i sprečava virus da se dalje vezuje za ćelije u našem organizmu. Njegova efikasnost je 95 odsto. Lekova iz ove grupe ima puno, neki su i dalje u kliničkim studijama, ali mi nabavljamo isključivo one koji su pokazali najveću efikasnost“, navela je ona.\nPrema njenim rečima, taj lek se daje jednom, kroz infuziju, i nije potrebno da pacijent bude hospitalizovan.\nKako je navela, lek je namenjen pacijentima koji imaju lake simptome infekcije do srednje teških simptoma – a u riziku su da razviju tešku kliničku sliku.\n„Daje se pozitivnim pacijentima, ali isključivo u prvih deset dana od pojave simptoma, nakon toga on nema efikasnost", rekla je Škodrić.\nOna je najavila da će nove količine tog leka stići u Srbiju tokom aprila i maja i dodala da ga trenutno ima dovoljno.\nPrevious articleVELIKE AMBICIJE: Odbojkaši OK Partizan već u polufinalu, odbojkašice na korak do tog cilja\nNext articleDERBI ZAČELJA: Košarkaši Sloge gostuju Metalcui u Valjevu


Novi segment KotorArt-a, China Stage, počinje već u februaru - Radio Tivat\n13 јан Novi segment KotorArt-a, China Stage, počinje već u februaru\nPosted at 11:03h in Kultura\tby\tNela\nZahvaljujući saradnji sa Šangajskim orjentalnim kulturnim centrom, u okviru KotorArt Don Brankovi dani muzike biće pokrenut novi serijal pod nazivom China Stage. Prvi koncert biće priređen u Kotoru već tokom februara u saradnji sa Ambasadom Kine u Crnoj Gori, dok će centralni programi ovog serijala biti održani tokom jula i avgusta.\nPijanista, univerzitetski profesor i direktor KotorArta Ratimir Martinović je tokom novembra i decembra prošle godine boravio u Kini.., gdje je nastupao u okviru festivala “Music week 17+1” u Čengduu, kao i “Maritime Silk Road Art Festival” u Džengdžou koji je istorijski jedan od najvažnijih gradova Kine. Takođe, Martinović je održao i majstorski kurs na Šangajskom muzičkom konzervatorijumu.\nTokom boravka u Kini, Martinović je napravio uspješne kontakte sa važnim institucijama kulture Kine, između ostaloga sa Šangaj Art Festivalom, najvećim festivalom umjetnosti u Kini, i spomenutim Šangajskim muzičkim konzervatorijumom koji će rezultirati novim serijalom koncerata počevši od ovog ljeta. Martinović je ovom prilikom potpisao i Memorandum o saradnji sa direktorom Šangajskog orijentalnog kulturnog centra, gospodinom Zheng Jinguom koji je tokom prošlog ljeta već boravio u Kotoru, a koji će biti jedan od partnera za gostovanje izuzetnih, nagrađivanih mladih kineskih studenata, muzičara koji njeguju klasičnu i tradicionalnu muziku kao i savremeni kineski izraz.


NovaEnergija.net » Search Results » apple Search Results for “apple” – NovaEnergija.net\nFrancuska je kaznila američkog tehnološkog giganta Apple sa 1,1 milijardu evra zbog antikonkurentske prakse. Francuski nacionalni regulator konkurencije objavio je da je, nakon gotovo decenije istraga, novčano kaznio američkog tehnološkog…\nApple je ove nedelje zvanično potvrdio da je prihod kompanije pao za 5 odsto u prvom kvartalu 2019. godine, dodavši da je u istom periodu prodaja ajfona, najprodavanijeg uređaja, pala…\nEpl je objavio da uvodi novi striming servis, Apple TV Plus, koji će imati originalne serije i filmove i mogao bi da konkuriše Netfliksu, Amazonu i kablovskoj televiziji. Kompanija je…\nPored toga što će svi OLED ekrani najnovije generacije 2020. stići za sve modele iPhone-a, ta tehnologija mogla bi da omogući radikalniji dizajn Apple pametnih telefona. Budući modeli mogli bi…\nApple je izbacio tri aplikacije iz svoje prodavnice nakon što je otkrio da kradu podatke korisnika. Popularne aplikacije za Mac su skupljale i slale trećim licima vašu istoriju surfovanja internetom…\nBritanska kompanija Shazam, poznata po popularnoj aplikaciji za prepoznavanje muzike i pesama, prodata je Apple-u po ceni od 400 mil USD. Sama kupovina najavljena je još u decembru 2017. godine.…\nJedan tinejdžer iz Melburna suočio se sa krivičnom prijavom pošto je od početka godine više puta pristupao Apple-ovoj backend mreži. Njegovi advokati tvrde da je to radio „iz prevelike ljubavi…\nU četvrtak rano ujutru, tržišna kapitalizacija kompanije Apple dostigla je vrednost od jedan bilion dolara. Ovo su 10 fascinantnih činjenica o Apple-u, najvećoj svetskoj kompaniji: 1. Najgora investiciona odluka ikada…


Benzin po evropskom ukusu tek od 2010. - Ekonomija - Dnevni list Danas\nPočetna » Ekonomija » Benzin po evropskom ukusu tek od 2010.\nBenzin po evropskom ukusu tek od 2010.\nZa vozače u Srbiji ne postoji enigma zbog čega njihov motor ponekad „štuca“ što je u razvijenim državama gotovo nezamislivo. U čudu jedino mogu da se nađu novopečeni vozači koji još ne znaju da je kvalitet goriva koje se proizvodi u našim rafinerijama slabijeg kvaliteta od onog koji je propisan u zemljama Evropske unije.\nU Naftnoj industriji Srbije objašnjavaju da njihove dve rafinerije – u Pančevu i Novom Sadu – još nisu u stanju da ispune tako visoke standarde kvaliteta. Pojedina goriva, evrodizel recimo, zadovoljavaju evropske kriterijume, ali to nije slučaj i sa bezolovnim benzinima kojima fali jedna ili dve neophodne komponente kako bi dostigli propisane standarde. Pošto u modernizaciju rafinerija gotovo ništa nije ulagano, ugrožen je i položaj srpskih prometnika koji izvoze naftne derivate u zemlje u okruženju koje su već usvojile standarde kvaliteta benzina po ugledu na Evropsku uniju. Ti ekološki standardi sprečavaju prodaju benzina sa većom koncentracijom sumpora od dozvoljene. U NIS kažu da čine sve kako bi se i kod nas omogućila proizvodnja po standardima Evropske unije, ali naglašavaju da bi proizvodnja benzina po „evropskom ukusu“ mogla da startuje tek 2010. godine. Toliko je, naime, potrebno za modernizaciju proizvodnih kapaciteta koja zahteva ulaganje oko 400 miliona evra. To je jedini način, tvrde u NIS, da se obezbedi evropska specifikacija benzina i dizela, kao i povećavanje proizvodnje dizela na račun motornih benzina.\nZabrinutost izaziva i podatak da je Srbija, uz Bosnu i Heregovinu i Crnu Goru, jedina zemlja u Evropi u kojoj se koristi olovni benzin koji je veliki zagađivač, ali i kancerogen, zbog čega je izbačen iz upotrebe u svim razvijenim zemljama. Stručnjaci kažu da bi olovni benzin mogao da bude izbačen iz upotrebe tek krajem 2008. godine. Ministar za zaštitu životne sredine, Saša Dragin, izjavio je nedavno da postoji potreba da Naftna industrija Srbije obustavi proizvodnju olovnog benzina, a da će se u slučaju dizel goriva insistirati na poštovanju evropske regulative o kvalitetu biogoriva.\nPrestanak proizvodnje olovnog benzina doneće dosta muka vlasnicima starijih automobila proizvedenih sedamdesetih godina jer bi sipanje bezolovnog benzina moglo da ošteti neke delove u vozilu. Oni koji voze nešto modernije „mašine“ sa motorom predviđenim za olovni benzin suočiće se dodatnim troškovima, jer će morati da ugrade posebne katalizatore. Oni nisu nimalo jeftini i cena zavisi od tipa automobila, pa tako katalizator za „škodu“ košta oko 100 evra bez cene ugradnje.


Početak/Sport/Prijem u GO Crveni Krst za zlatnog niškog šahistu\nNiške Vesti18. avgusta 2018.\nNa 18. Olimpijskim igrama u šahu za osobe sa oštećenim sluhom održanim u Mančesteru tim Srbije osvojio je prvo mesto ostavivši iza sebe Rusiju i Poljsku, a doprinos tome dao je i Nišlija Dragan Živić.\nČlan ŠKGN „Nais“ kaže da nije bilo lako jer su pobedu osigurali bukvalno u poslednjoj partiji. Na ovom takmičenju učestvovalo je 16 ekipa.\nPredsednik opštine Crveni Krst Miroslav Milutinović priredio je prijem za Živića i ostale takmičare iz Niša koji su u ovoj godini postigli zapažene rezultate u šahu.\n„Gradska opština Crveni Krst dosta pomaže aktivnosti vezane za šah, počev od Svetosavskog turnira, potom dva memorijalna turnira „Dejan Živić“ i „Vukašin Mitić“, ali i gradske otvorene turnire u šahu. GO izdvaja 6.300.000 dinara za sportske i kulturne manifestacije.“ naglasio je Milutinović.\nDragan Živić GO Crveni Krst Miroslav Milutinović ŠKGN Nais


Samo uz napor do zlatne medalje - Školski sport Srbije\nSamo uz naporno vežbanje do zlatne medalje\nDanilo Aksentijević je učenik je kao i svi učenici sedmog razreda OŠ“Veselin Masleša“ iz Beograda. Od drugih se razlikuje jedino po tome što voli rvanje i redovno osvaja medalje u ovom sportu Iz razgovora sa Danilom saznali smo da je od početka godine ostvario izuzetno dobre rezultate osvojivši dve zlatne i dve srebrne medalje na takmičenjima kao što je prvenstvo Beograda koje je održano u Mladenovcu osvojio zlatnu medalju, a na takmičenju u Obrenovcu srebrnu medalju. Još jednu srebrnu medalju osvojio je na međunarodnom turniru trofej Beograda , dok je na Kupu Srbije održanom u Molu kod Sente osavojio zlatnu medalju. - Pitali smo Danila kako uspeva da sve to postigne?\n„ Rvanje je mnogo težak i naporan sport i ja svaki svoj slobodan trenutak koristim za vežbanje u prirodi, trčanju, vožnji bicikla.... Samo uz naporno vežbanje mogu da se ostvre odlični rezultati“\n- Na poslednjem turniru održanom u Senti krajem maja osvojio si zlatnu medalju?\n„Da to je Prvenstvo Srbije za mlađe pionire koje je održano u Senti. Bilo je prijavljeno oko 20 klubova među kojima i oko 150-oro dece iz celeSrbije. Imao sam 4 borbe od kojih je jedna bila sa rođenim bratom. Uspeo sam sve da pobedim i osvojim zlatnu medalju“.\n- Kakav je osećaj kada se boriš protiv rođenog brata?\n„ Moram reći da nije baš jednostavno i da mi teško pada, ali kada se borimo na njega gledam kao i na svakog drugog protivnika i tako mu prilazim. “ - Ovo nije prvi put da se boriš sa bratom?\n"Da već smo se borili u finalu takmičenja u Mladenovcu, gde sam ja osvojio zlatnu, a on srebrnu medalju“\n- Na kraju da te pitamo, o čemu sanjaš kada je u pitanju rvanje?\n„ San mi je da jednog dana predstavljam svoju zemlju Srbiju na nekom velikom takmičenju“. Na kraju razgovoraa poželeli smo Danilu i njegovom bratu puno uspeha na predstojećim takmičenjima sa željom da se Danilu ostvari san i učestvuje na nekom velikom takmičenju, možda jednog dana i na Olimpijadi.\nNovinarska sekcija OŠ“Veselin Masleša“ Beograd\nRukovodilac sekcije : Vesna Šormaz Jovanović


Živela bratska Rusija\nU samo dva dana ceo svet je kao na dlanu mogao da sagleda srpsku sadašnjost ali i budućnost. Prvog dana na fudbalskoj utakmici Srbija – Albanija, Stadion Partizana je na trenutak postao eksteritorijalna zona velike Albanije i svima je postalo jasno da srpski sistem bezbednosti posle 14 godina «reformi» nametnutih od strane Zapada ne postoji. Drugog dana, dolazak Vladimira Putina u Beograd je sve promenio i pokazao Srbima kakvu državu mogu da imaju. Održana je vojna parada – parada nacionalnog ponosa, posle 29 godina pauze, a desetine hiljada ljudi je dočekalo najvećeg prijatelja Srbije u svetu – ruskog predsednika. Cela zemlja je na trenutak oživela.\nIncident na utakmici Srbija – Albanija dogodio se 14. oktobra u 41. minuti kada se na stadionu pojavila bespilotna letelica sa zlokobnom zastavom velike Albanije. U toku istrage je na kratko priveden brat albanskog premijera Olsi Rama inače državljanin Sjedinjenih država, koji je, kako se pretpostavlja, upravljao dronom. Rama je ubrzo nakon intervencije iz ambasade SAD i pretnji po bezbednost Srba na severu KiM pušten na slobodu. Da stvar bude još gora, bezbednosne službe nisu uspele da spreče provokaciju iako su imale dojavu da Šiptari planiraju incidente na utakmici. Policija je pre utakmice bezuspešno pretresala navijače Albanije, pregledala autobuse i druga vozila, ali bez rezultata. Bespilotna letelica je postavljena dan pre utakmice na crkvu ili neku drugu zgradu blizu stadiona i aktivirana je tokom utakmice putem daljinskog upravljača. Usred Beograda je razvijena zastava velike Albanije – simbol šiptarskog genocida nad srpskim narodom, a Srbi su doživeli novo poniženje. Dron je umesto zastave mogao da nosi neko oružje, a srpska policija, BIA, VOA i VBA su bile nesposobne da je otkriju i spreče njeno poletanje. Ipak, bez obzira na bes koji je ova provokacija izazvala kod građana Srbije, možda bi svi trebali da budemo, u neku ruku, zahvalni Šiptarima, jer su nam jasno pokazali u kakvom stanju je srpski sistem bezbednosti, te ga pod hitno treba «lečiti.» Ruku na srce valja dodati da je prihvatanje Briselskog sporazuma mnogo veće poniženje za srpski narod od zastave velike Albanije u Beogradu. Ovim sporazumom nametnutim od strane SAD i EU, vlada naprednjaka i socijalista faktički stvara veliku Albaniju, a preživele Srbe na KiM ostavlja na milost i nemilost teroristima i trgovcima ljudskim organima.\nVučić je povodom incidenta na utakmici izjavio da su «Albanci hteli da sruše stabilnost Srbije i celog regiona» i da je «obavestio EU» o svemu. Međutim prvi deo Vučićeve izjave nije istinit, dok je drugi deo besmislen. Šiptari su samo iskoristili slabost srpskog sistema bezbednosti koji je prethodno razoren «reformama» Zapada. Isto tako, besmisleno je obaveštavati Brisel o mogućim incidentima, jer su upravo zahtevi EU i SAD osakatili srpsku bezbednost. Podsetimo se da je Zapad na početku «reformi» čak tražio i postigao ukidanje obaveštajnog rada BIA. Da je obaveštajna uprava radila svoj posao, do ovog incidenta verovatno ne bi došlo. Kao što znamo i Vojska Srbije je sistematski rasturana.\nRazbijanje srpskog sistema bezbednosti\nBivši načelnik Obaveštajne uprave BIA Dragan Filipović je do detalja opisao razbijanje srpskih službi bezbednosti. Kako navodi Filipović, nakon što su prozapadne partije dovedene na vlast, CIA je pod hitno u Beograd uputila tim svojih instruktora. «Cilj očigledno nije bio operativno osposobljavanje mlađih i novoprimljenih kadrova, već nastojanje da što veći broj ljudi dobije status Cijinih đaka, sa formalno izdatim stručnim sertifikatima kao pokrićem za planirana prekoredna unapređenja.» U tom smislu DOS je potpuno promenio listu prioriteta državne bezbednosti (BIA). U procesu reformi prioriteti BIA su okarakterisani kao «međunarodni” što je sasvim očekivana posledica čvrsto uspostavljenog zapadnog «bezbednosnog protektorata». Prvi prioritet – borba protiv međunarodnog terorizma – postavljen je u isključivoj funkciji ostvarivanja američkih bezbednosnih interesa. Drugi prioritet – borba protiv nacionalističkog ekstremizma – usmeren je isključivo prema Srbima. Evidentirane pojave šiptarskog, muslimanskog ili mađarskog ekstremizma na teritoriji Srbije, obično se kvalifikuju kao «demokratsko pravo» tog dela stanovništva, pa se sa bezbednosnog aspekta ne uzimaju u razmatranje. Umesto bilo kakvih argumenata ističu se zahtevi zapadnog sveta za permanentnom «denacifikacijom Srba», a u nedostatku konkretnih optužbi izmišljaju se pretnje novim atentatima, bombaškim napadima i tome slično. Sledeći, kontraobaveštajni prioritet – odnosi se na striktnu zabranu bavljanja zapadnim institucijama i njihovim predstavnicima. Naime, nalozima američkih i britanskih obaveštajnih savetodavaca striktno je zacrtano da Srbija, u novom bezbednosnom konceptu, niti može niti sme imati bilo kakve državne tajne, osim onih koje se pojavljuju u kontekstu obostranih interesa, pa je samim tim kontraobavešajna zaštita od zapadnih nosilaca tih interesa besmislena. Naglašava se da ni taj značajni bezbednosni aspekt, naravno, ne sme biti zapostavljen, ali mora biti preusmeren prema «zajedničkim neprijateljima”, među koje, po prioritetu, spadaju Rusi, Arapi i Kinezi! Obaveštajno delovanje je ukinuto još u prvoj fazi reorganizacije Službe. Međutim, Bezbednosno informativnoj agenciji je predočeno da će i taj bezbednosni aspekt jednoga dana svakako biti reaktiviran, ali isključivo u sklopu i pod vođstvom američkih obaveštajnih institucija. Pripreme na tom planu odvijale su se angažovanjem američke obaveštajno-bezbednosne nevladine organizacije – Dajnkorp, koja postepeno preuzima objekte i resurse od obaveštajnog značaja, jer je dugoročno predviđeno da u Beogradu bude stacionirana glavna centrala CIA-e za Balkan.\nKao što vidimo, srpski sistem bezbednosti i cela Srbija su otrovani «reformama» i projektima SAD i EU. Vašington i Brisel sistematski slabe odbrambenu moć Srbije što ih po definiciji svrstava u naše neprijatelje! Njihov cilj je da naša država bude što slabija i da svoje mesto na Balkanu polako prepusti Šiptarima (velikoj Albaniji) i drugim satelitima Zapada. Otklon od prioriteta nametnutih od strane Zapada, obnavljanje obaveštajnog rada BIA, i jačanje Vojske Srbije jedino mogu da ponište slabosti sistema bezbednosti i obezbede zaštitu građana Srbije. Naravno, da bi republička vlada ograničila moć Vašingtona i Brisela u Srbiji, potrebna joj je pomoć starijeg brata – Rusije.\nNa žalost, iako je dolazak Vladimira Putina u Beograd bila jedinstvena prilika da Srbija započne sa izvlačenjem iz smrtonosnog zagrljaja Zapada, republička vlada nastavlja da ispunjava ultimatume SAD i EU. Pre posete ruskog predsednika Beogradu planirano je i potpisivanje sporazuma o imunitetu predstavnika Srpsko-ruskog humanitarnog centra u Nišu. Tim sporazumom bi zaposleni u Centru imali stepen zaštite prema Bečkoj konvenciji, što su SAD i EU ocenile kao «ugrožavanje interesa Zapada.» Vašington i Pentagon ljubomorno čuvaju monopol koji im na teritoriji Srbije garantuje Sofa sporazum iz 2009. godine. Na žalost, vlast u Beogradu nije smogla snage da dodatno unapredi rad Srpsko-ruskog humanitarnog centra u strateški važnom gradu Nišu. Iako planiran sporazum o Centru nije potpisan čime je Beograd još jednom pokazao da glavnu reč u Srbiji još uvek vodi Bela kuća.\nSa druge strane, cela Srbija je 16. oktobra 2014. godine sa oduševljenjem pozdravila Vladimira Putina. Vojna parada je obradovala građane, a država je tog četvrtka na kratko oživela, podsećajući na nekad jaku i ponosnu zemlju. Ruski predsednik je samim svojim prisustvom omogućio taj preobražaj! On je najavio i mogućnost da ruske investicije u Srbiju dostignu iznos od 10 milijardi dolara. Ipak njegove reči «Rusija ne trguje prijateljstvom» i pogled koji je tada uputio najvišim funkcionerima Srbije, govore još nešto. Vlast u Beogradu i dalje trguje prijateljstvom, pa joj je tako važniji Fijat od standarda građana, Centra za vanredne situacije u Nišu, srpskog sistema bezbednosti i srpske vojne industrije. Vučiću je tokom razgovora sa Vladimirom Putinom insistirao na izvozu italijanskih vozila u Rusiju, iako se ona samo sklapaju u Srbiji. Umesto da se izvoze srpski proizvodi što Rusija i lično Putin promovišu, a EU otežava, premijer želi da ruskim novcem časti Rim i Brisel.\nU svakom slučaju, ukoliko Srbija zaista želi da krene Korakom Pobednika, kako je nazvana tek održana vojna parada, ona mora da skrene sa puta gubitnika – puta ka EU. Na kraju treba ispraviti jednu grešku na inače izuzetnoj Vojnoj paradi održanoj u Beogradu. Iako su ruski vojnici ginuli za Srbe i u Prvom i u Drugom svetskom ratu, te za RSK, RS i Kosovo i Metohiju, niko od državnih funkcionera – predstavnika domaćina nije uskliknuo: Živela Rusija! Ruski predsednik je sa svoje strane jasno rekao: «Živela bratska Srbija!» Ispravljajući tu nepravdu prisutni građani (pravi domaćini) na Vojnoj paradi kliktali su: Živela bratska Rusija!


Pametne naočare - Lensoptic - Očna kuća Marjanović\nHome » Pametne naočare - Lensoptic - Očna kuća Marjanović\nNove high-tech naočare prate vaš pogled i daju vam prikaz informacija o onome što gledate, što bi običnu šetnju niz ulicu moglo učiniti puno zanimljivijom.\nIstraživači u Finskoj su napravili prototip naočara koje se spoje na mali ručni računar i uzimaju podatke iz baze podataka. “Naočare prepoznaju ljude i neke predmete koje vidite, i nude vam, ako ste zainteresovani, više informacija o njima“, rekao je koautor studije Samuel Kaski, direktor Helsinškog Zavoda za informacione tehnologije pri Univerzitetu Aalto. “Podaci se prikazuju na unutarnjoj strani sočiva, ali na takav način da se čini kao da su vani u stvarnom svetu.”\nNaučnici predviđaju buduće verzije ovih naočara koje će se moći sinhronizovati s bežičnim internetom za prijem informacija. Pametne naočare bi uvećavale predmete i ljude u okruženju nosioca, i koristile bi softver veštačke inteligencije kako bi shvatile njihovu važnost za nosioca naočara. Iskustvo bi bilo kao pretraživanje interneta bez upisivanja pitanja.\nOvo otvara vrata nekim zanimljivim mogućnostima: Na primer, možete pronaći informacije o nekome koga vidite po prvi put ili proučiti sastojke određene hrane u trgovini samim gledanjem u nju. Nakon što je informacija preuzeta, prikazuje se na malenom, transparentnom ekranu koji se nalazi blizu očiju osobe koja nosi naočare. Tekst i slike kao da lebde iznad ili u blizini objekata koje nosioc gleda.\nU stvarnom i virtualnom svetu ovo se zove proširena stvarnost, a neke aplikacije na pametnim mobilnim telefonima već mogu pružiti slabiju verziju ovoga.\nKaski optimistično tvrdi da će high-tech stakla njegovog tima biti komercijalno dostupna u pet do 10 godina. Zajedno sa svojim kolegama, Kaski će pojasniti njihovo otkriće u nadolazećem broju časopisa Virtual Reality.


Obilježeno 28 godina od formiranja Zvorničke brigade – Zvornik Danas\nNaslovna/INFOCENTAR/Obilježeno 28 godina od formiranja Zvorničke brigade\nU Zvorniku je danas obilježeno 28 godina od formiranja Zvorničke brigade, koja je časno i herojski stala u odbranu srpskog naroda na prostoru Zvornika i Republike Srpske, a tim povodom služen je pomen, prislužene svijeće i položeni vijenci na Spomenik za 1.080 poginulih boraca.\nBivši komandant ove brigade general Vinko Pandurević rekao je da je ovo dan i prilika kada se treba prisjetiti svih palih saboraca, svih onih koji su svojim životima branili i odbranili Republiku Srpsku, te na određen način sagledati prošlost i vidjeti kako se najbolje može aktuelizovati u današnje vrijeme.\n„Ovo je vrijeme kada, između ostalog, treba da se borimo protiv iskrivljavanja i skrnavljenja naše bliže i dalje istorije. Svjedoci smo kako se skrnave događaji iz naše istorije, odnosno iz perioda Drugog svjetskog rata, gdje su Srbi bili najveći stradalnici“, rekao je general Pandurević.\nPrema njegovim riječima, danas je prilika da se kaže prava istina iz devedesetih godina, da se kaže da je srpski narod u tom periodu stvorio uslove da obezbijedi svoju teritorijalnu, kulturnu i, prije svega, političku autonomiju, te i u određenom smislu i državotvornu autonomiju.\nPandurević je dodao da način borbe za očuvanje Republike Srpske, za njen opstanak u okvirima dejtonske BiH, treba da se vodi drugim mirnodobskim sredstvima, ali sa jednakom odlučnošću i hrabrošću kao u toku rata devedesetih godina.\n„Moramo biti svjesni da imamo Republiku Srpsku, ali i činjenice da je ona omeđena granicama unutar granica BiH“, rekao je general Pandurević i naglasio da je Republika Srpska garant mira, bezbjednosti i slobode svih njenih građana.\nGeneral Pandurević je istakao da se ne smije dozvoliti da u vrijeme kada postoji velika politička polarzacija unutar društva Republika Srpska bude, na neki način, posluženje borbe za vlast.\n„Ne smije ni opozicija, a ni vlast, da se, radi uskih političkih, stranačkih i ličnih interesa, bore za Republiku Srpsku, nego da na isti način odaju dužno poštovanje palim borcima za slobodu Srpske i njenog naroda, da se bore na isti način da Republika Srpska svima bude prioritet svih prioriteta“, rekao je general Pandurević.\nOn je zahvalio svim borcima Zvorničke brigade, i onima koji su pali, i onim koji su danas ovdje, što su svojom hrabrošću i odlučnošču uspjeli, rukovodeći se osnovnim idealom, a to je ideal slobode i pravde, da sa svojim čvrstim političkim rukovodstvom doprinesu stvaranju Republike Srpske.\n„Sada je na svima nama veliki zadatak da stvorenu Republiku Srpsku sačuvamo, odbranimo i da je unaprijedimo kao socio-ekonomsko napredno društvo, te da svakog dana bude naprednija“, dodao je general Pandurević.\nPredsjednik Boračke organizacije grada Zvornika Lazar Ristić rekao je da se formiranje Zvorničke brigade ove godine obilježava sa manjim brojem prisutnih, zbog epidemije virusa korona.\nU toku odbrambeno-otadžbinskog rata Zvornička brigada imala je 538 poginula borca, 32 nestala i 1.800 ranjenih, od kojih su 1.100 sa trajnim posljedicama invalidnosti.\nPomen je služilo mjesno sveštenstvo, a vijence na Spomenik položile su porodice poginulih boraca, bivši komandant general Pandurević, predstavnici Trećeg pješadijskog puka Republika Srpska puka, gradske vlasti, Policijske uprave Zvornik i organizacija proisteklih iz odbrambeno otadžbinskog rata.


Elektronske zdravstvene knjižice važiće 10 godina - FILTER\nElektronske zdravstvene kartice Fonda zdravstvenog osiguranja (FZO) Republike Srpske, koje budu od danas izrađivane, trajaće 10 godina, umjesto dosadašnjih pet, i Fond poziva građane, koji do sada nisu, da do kraja godine preuzmu svoje kartice, rekla je portparol Fonda Darija Filipović Ostojić.\nOstojićeva je napomenula da je novi rok trajanja elektronskih kartica predviđen novim Pravilnikom o utvrđivanju svojstva osiguranog lica, matičnoj evidenciji i elektronskoj zdravstvenoj kartici koji danas stupa na snagu.\n“Kada je riječ o elektronskim karticama koje su ranije štampane, budući da nema tehničkih prepreka, u slučaju da nisu oštećene, te da nije došlo do promjene ličnih podataka i slično, nema razloga da se i one ne koriste i nakon roka važenja koji je na njima naveden”, pojasnila je Ostojićeva.\nOna je napomenula da je prvobitni rok od pet godina važenja e-kartica postavljen prvenstveno jer je to bio period garantog roka samog projekta IZIS-a, koji uključuje sve elemente, poput nabavke hardvera, softera, štampanja e-kartica i slično.\n“Sada su se stvorili uslovi da rokovi važenja e-kartica traju mnogo duže, kako novih tako i starih e-kartica, odnosno koje su štampane prije 1. juna”, rekla je Ostojićeva.\nOna je podsjetila da se stare zdravstvene knjižice mogu koristiti do kraja ove godine, te da je do sada oko 80 odsto, to jeste 740.000 osiguranih lica preuzelo svoju elektronsku karticu.\n“Fond je i nakon poziva osiguranicima da preuzimaju svoju elektronsku karticu ostavio mogućnost da se uporedo koristi i stara zdravstvena knjižica, a sve s ciljem da se izbjegne nagli prelazak na ovu novinu, da bi se ostavilo dovoljno vremena za preuzimanje nove kartice, te kako bi se osiguranici što jednostavnije prilagodili novom načinu provjere statusa osiguranja”, navela je Ostojićeva.\nPrve elektronske kartice uručene su 2020. godine, ali je zbog pandemije virusa korona proces podjele e-kartica bio usporen, te je od prošle godine počela intenzivnija podjela.\nPrethodna Republika Srpska za osam godina izgubila 42.870 stanovnika\nSledeća CIK BiH oduzeo mandat Kostadinu Vasiću


Projekcija filma „Dugo putovanje u rat“ u Biblioteci - VOM\nNaslovnaVestiKulturaProjekcija filma „Dugo putovanje u rat“ u Biblioteci\nProjekcija filma „Dugo putovanje u rat“ u Biblioteci\nponedeljak, 21. januara 2019 : 14:44\nU organizaciji udruženja DOK Srbija i Filmskog centra Srbije, a u okviru programa Dan domaćeg filma, u sredu 30. januara od 19 časova, u biblioteci „Bora Stanković“ u Vranju biće prikazan film „Dugo putovanje u rat“ Miloša Škundrića.\nFilm se bavi uzrocima Prvog svetskog rata i zasnovan je na intervjuima sa najeminentnijim svetskim istoričarima, kao što su Hju Strahan, Džon Rul, Anika Mombauer, Dominik Levin, Lotar Hubelt, Žan Žak- Beker, Oleg Airapetov, Dušan Bataković i drugi. Ovaj dokumentarni triler preko dvorova i kabineta predsednika vlada, vodi gledaoca kroz zakulisne političke i vojne igre, istovremeno analizirajući širi kontekst i donoseći i male, životne detalje situacija, u kojima se odlučivalo o sudbini Evrope.\n„Dugo putovanje u rat“ je imalo svetsku premijeru na 65. Martovskom festivalu 2018 godine i prvi je dugometražni bioskopski film scenariste, producenta i reditelja filma Miloša Škundrića.\nFilm je prikazan u okviru nekoliko festivala: 65. Martovski festival (Beograd), Zlatni vitez (Rusija), Prvi kadar (Republika Srpska), a održane su i specijalne projekcije filma u Australiji, Francuskoj, Islandu, Japanu, Norveškoj, Finskoj i Grčkoj.\nPrethodni tekstAkcija dobrovoljnog davanja krvi u Višem sudu\nSledeći tekstSavez za Srbiju podržava proteste u Vranju


Како да сазнам више о предузећима у приватизацији?\t| Ministarstvo privrede Republike Srbije\nPrvi Zakon o privatizaciji donet je 2001. godine. Postupak privatizacije kod velikog broja subjekata privatizacije trajao je veoma dugo pa su rešenja i modeli za privatizaciju koja je predviđao ovaj zakon postala neadekvatna. U tom smislu, bez konceptualnih izmena u pravcu usvajanja novih modela za privatizaciju nije bilo moguće okončati postupak privatizacije.\nPrimarni razlog za donošenje novog Zakona o privatizaciji, koji je stupio na snagu 13. avgusta 2014. godine, bio je nemogućnost efikasnog okončanja postupka privatizacije za preko 500 subjekata privatizacije, u ranijim zakonskim okvirima. Suština novog Zakona o privatizaciji je da se predloženi modeli, metode i mere primenjuju samo kod preduzeća sa održivim poslovanjem. Za preduzeća koja su procenjena kao neodrživa, predviđeno je da se može podneti predlog za stečaj čime bi se status ovih društava rešio u najkraćem roku. Što se tiče mera za pripremu i rasterećenje subjekata, otpis duga je uslovljen uspešnom prodajom kapitala ili dokapitalizacijom, pri čemu nijedna od mera (otpis ili konverzija) nije primenljiva u slučaju prodaje imovine. Konačno, novi zakon je definisao obavezan rok za sprovođenje privatizacije društvenog kapitala do 31. decembra 2015. godine.\nNa dan stupanja na snagu novog Zakona o privatizaciji, u postupku privatizacije se nalazilo 556 preduzeća, od kojih je 161 preduzeće bilo u postupku restrukturiranja. Novim Zakonom o privatizaciji ukinut je pravni institut «restrukturiranje».\nJedno od prvih obećanja koje je gospodin Goran Knežević izneo od kako je stupio na dužnost ministra privrede u Vladi Republike Srbije, 11. avgusta 2016. godine, jeste da će se proces privatizacije završiti u mandatu ove vlade, u naredne četiri godine. U trenutku imenovanja, u portfoliju Ministarstva privrede bilo je 186 preduzeća u privatizaciji, koja su brojala oko 45.000 zaposlenih.\nViše informacija o statusu preostalih preduzeća iz portfolija Ministarstva privrede pogledajte na www.priv.rs\nPočetna»Kako da...»Kako da saznam više o preduzećima u privatizaciji?


Najviši holandski sud naložio vladi da smanji emisije štetnih gasova do kraja 2020. :: Svet\nSvet / Najviši holandski sud naložio vladi da smanji emisije štetnih gasova do kraja 2020.\nNajviši holandski sud naložio vladi da smanji emisije štetnih gasova do kraja 2020.\nIzvor: Foto: pixaby\nDanašnjom odlukom najvišeg holandskog suda ekološki aktivisti ostvarili su konačnu pobedu u dugotrajnoj borbi pred holandskim sudovima, u pokušaju da primoraju vladu da smanji emisije gasova s efektom staklene bašte.\nU prepunoj sudnici aktivisti su aplaudirali i slavili kada je predsedavajući sudija Kes Strefkerk rekao da je sud odbacio žalbu vlade na prethodne presude.\nSud u Hagu naložio je smanjenje emisija štetnih gasova pre više od četiri godine, u procesu koji je pokrenula ekološka grupa Urgenda, koja je i u drugim zemljama preduzimala slične poteze.\nVlada se žalila na tu presudu, navodeći da sudovi ne bi trebalo da imaju mogućnost da naređuju vladi preduzimanje određenih akcija. Pošto je u oktobru 2018. žalba vlade odbijena, ona se ponovo žalila, ali sada Vrhovnom sudu Holandije koji je danas odbio tu drugu žalbu.\nPrema izveštaju holandske Agencije za procenu životne sredine, objavljenom u novembru, procenjuje se da će emisije gasova s efektom staklene bašte u 2020. godini biti oko 23 odsto niže u odnosu na nivo iz 1990. godine.\nNaučnici navode da emisije ugljen-dioksida i drugih zagađivača na globalnom nivou moraju naglo da se smanje i to što pre kako bi bio ispunjen cilj da se globalno zagrevanje do kraja 21. veka zadrži znatno ispod dva stepena Celzijusa, a u idealnom slučaju, ispod 1,5 stepeni.\nsud zagađenje štetni gasovi


Izlivanje Cijanida Zatrovalo Odnose Na Balkanu | Institute for War and Peace Reporting\nIzlivanje Cijanida Zatrovalo Odnose Na Balkanu\nDok cijanid putuje od Rumunije do Crnog mora, balkanski politicari zure da nekom pripisu krivicu.\nIzlivanje cijanida, opisano kao jedna od najgorih ekoloskih nesreca koja je od Chernobyla zahvatila Evropu, nosi sa sobom socijalni i politicki metez kroz cetiri balkanske zemlje.\nSmrtonosni otrov iscurio je iz rumunskog rudnika zlata Aurul SA, proslog meseca kada su teski snezni nanosi doveli do toga da se prelije rezervoar otpadnih voda. Vise od 375,000 litara zagadjene vode izlilo se u reku Somes, pre nego sto je krenulo zapadno ka reci Tisa u susednoj Madjarskoj.\nTalas duzine 250 kilometara bi trebao da dodje do Crnog mora, posto prodje kroz Jugoslaviju i Bugarsku.\n"Moguce je da pravi opseg ove stete nece biti poznat sve do pojave nove vegetacije u rano prolece", rekao je Anton Vlad, potparol rumunskog ministarstva za ekologiju.\nMedjutim, u toku proslog meseca izlivanje je ugrozilo vodu za pice za oko 2,5 miliona ljudi i izazvalo pomor od oko 80 odsto ribe u reci Tisa.\nReakcije lokalnog stanovnistva varirale su od prakticnih do misticnih. Dok su dobrovoljci uklanjali mrtvu ribu iz reke u pokusaju da se spasu domace ptice, druge zajednice organizovale su nocna bdenja i jutarnje procesije.\nVecina Madjara veruje da je do izliva doslo usled nemara Rumuna. Njihovo raspolozenje poprimilo je nasilni vid proslog meseca kada su madjarski demonstranti porazbijali prozore rumunskog konzulata u Budimpesti.\nU medjuvremenu doslo je do verbalnih duela medju balkanskim vladama ciji su lokalni politicari zurili da nekom pripisu krivicu. Madjarski premijer Viktor Orban izjavio je 15.februara da ce Madjarska zahtevati kompenzaciju od Rumunije. Rumunski ministar spoljnih poslova, Petre Roman, odbacio je ovaj zahtev kao "cisto politicki akt".\nMadjarski strucnjaci ocenili su da je nivo zagadjenja vode za tri stotine puta veci od normale. Rumunska vlada, s druge strane, izjavljuje da je ova cifra uvelicana i optuzuje Budimpestu da pokusava da naduva buduce zahteve za kompenzaciju.\nJugoslavija takodje preti da ce tuziti Rumuniju Medjunarodnom sudu u Hagu, iako mnogi analiticari smatraju da ovaj potez predstavlja neku vrstu osvete zbog toga sto je Rumunija podrzavala NATO za vreme bombardovanja Beograda proslog leta.\nRumunski zvanicnici hitro su uperili prste u australijsko preduzece za eksploataciju zlata, Esmeralda Exploration, koja ima 50 odsto uloga u postrojenju Baia Mare. Potparol vlade Romica Tomescu kaze da su vlasti vec podigle optuznicu protiv ove firme.\nZoltan Illes, predsednik madjarskog Komiteta za ocuvanje zivotne sredine, optuzio je Esmeralda Exploration da je "upotrebljavala tehnologiju koja je zabranjena u zemljama Zapadne Evrope".\nOva kompanija odbija sve optuzbe i tvrdi da su i rumunske i madjarske vlasti prenaglasile opseg stete. Vlasnici tvrde da je prelivanje nastalo usled nepovoljnih vremenskih uslova, a ne zbog nemara dok je pomor riba izazvan belilom koje se upotrebljavalo da bi sprecilo sirenje izliva cijanida.\nLokalni strucnjaci sada traze nacine da se raspadne cijanid pre nego sto dodje do delte Crnog mora, sto predstavlja predeo bogat divljim zivotom. Medjutim, balkanske vlade nemaju prohodnost da apliciraju za sredstva Evropske zajednice koja bi im pomogla pri sanirajanju zagadjenja , jer bilaterani sporazumi o vodenim povrsinama medju susednim zemljama nisu u skladu sa standardima EU.\nDvadeset i pet medjunarodnih strucnjaka Ujedinjenih Nacija poslato je u ovaj kraj da bi procenili opseg stete po zivotnu okolinu. Izvestaj o cinjenicnom stanju bice predat na uvid UN u martu i bice dostupan svim ostecenim stranama i Evropskoj zajednici.\nMarian Chiriac je urednik novinske agencije MediaFax iz Bukuresta i urednik "Spoljne Politike", tromesecnog casopisa koji izdaje rumunsko akademsko drustvo.


Beta 2. avgusta 2020. 14:50\nKako se navodi u tekstu, na tu nabavku ukazuje pažljivo čitanje godišnjeg izveštaja o poslovanju javnog preduzeća Jugoimport-SDPR za prošlu godinu u kojem je, u jednom pasusu, navedeno da su zaključeni uvozni ugovori u ukupnoj vrednosti od 620,3 miliona američkih dolara, a da su najveći medju njima nabavka „PVO sistema FK-3“.\n„Nabavka FK-3 uvek se u tim člancima dovodi u direktnu vezu sa susretima predsednika Si Djipinga i Aleksandra Vučića. Jedan od primera je početak teme jula 2018. kada je delegacija ministarstva odbrane Srbije posetila firmu Peking i videla sisteme FK-3 i FM-3000“, navodi portal.\n„Kinezi su na izložbama naoružanja do sada navodili samo šture informacije po kojima se radi o sistemu sa zonom uništenja do 100 km po daljini i do 27 km po visini. U domaćim izvorima stalno se pominju tri sistema i možemo pretpostaviti, obzirom da se radi o informaciji iz državnog vrha da je tačna, i da su to tri baterije. Kod sistema FK-3 jednu bateriju čine vozilo sa radarom i tri lansirna vozila od kojih svako ima četiri rakete sa radiokomandnim i radarskim poluaktivnim vodjenjem. Jedna baterija može istovremeno da dejstvuje sa 12 raketa po 6 ciljeva“, navodi portal.


Politika privatnosti | Quality House Serbia Ltd.\nDobrodošli na sajt Quality House!\nQuality House DOO Novi Sad, sa sedištem na adresi Bulevar Cara Lazara br. 7, 21000 Novi Sad, MB 21192007, PIB 109486361 (dalje: „Quality House” ili „Mi”), u obavljanju svoje delatnosti, prikuplja i obrađuje podatke o ličnosti poštujući sve relevantne propise.\nU ovoj Politici privatnosti (dalje: “Politika”) objašnjeno je na koji način Quality House prikuplja Vaše podatke o ličnosti, na koji način ih koristi i upravlja njima.\nMolimo Vas da pažljivo pročitate našu Politiku privatnosti kako biste jasno razumeli kako sakupljamo, koristimo, štitimo, ili na neki drugi način rukujemo Vašim ličnim podacima. Ukoliko se ne slažete sa sadržinom Politike privatnosti, molimo Vas da prestanete sa upotrebom Sajta.\nKOLIKO DUGO QUALITY HOUSE ČUVA VAŠE PODATKE?\nQuality House je rukovalac podacima o ličnosti, odnosno subjekt koji određuje svrhu i način na koji se obrađuju podaci o ličnosti, u smislu Zakona o zaštiti podataka o ličnosti (dalje: “Zakon”).\nMi u Quality House veoma ozbiljno shvatamo privatnost lica, zbog čega imamo transparentna i lako razumljiva pravila o zaštiti podataka o ličnosti regulisana ovom Politikom, koja strogo poštujemo.\nIpak, ukoliko imate bilo kakve nedoumice ili nejasnoće u pogledu Politike, kontaktirajte nas na office-serbia@qualityhouse.com.\n„Lice” ili „Vi” su sva fizička lica koja dele podatke o ličnosti sa nama.\n„Sajt“ je web sajt na adresi https://qualityhouse.rs\n„Korisnik sajta” je svako lice koje pristupi Sajtu.\n„Aplikant za zaposlenje“ je fizičko lice koje se putem Sajta prijavljuje za zaposlenje u Quality House.\n„Podatak” je podatak o ličnosti odnosno podatak koji se odnosi na fizičko lice čiji je identitet određen ili odrediv, neposredno ili posredno na osnovu tih podataka.\n„Politika kolačića” su posebna pravila o prikupljanju pojedinih podataka o ličnosti na Sajtu putem kolačića, koja čine sastavni deo Politike privatnosti.\n„Saglasnost” je Vaš nedvosmisleni pristanak na obradu podataka o ličnosti. Lice koje je navršilo 15 godina može samostalno dati saglasnost za obradu podataka o ličnosti u korišćenju usluga informacionog društva. Saglasnost je samo jedan od zakonskih osnova za obradu podataka, pa se podaci mogu obrađivati i po drugim osnovima. Ako niste navršili 15 godina, saglasnost za obradu Vaših podataka o ličnosti mogu dati Vaši roditelji/staratelji. Saglasnost je samo jedan od zakonskih osnova za obradu podataka, pa se podaci mogu obrađivati i po drugim osnovima.\nOstali termini koji su u Politici napisani velikim slovom su definisani u Opštim uslovima korišćenja.\nQuality House brine o privatnosti i bezbednosti maloletnika na Internetu. Naš Sajt je namenjen opštoj javnosti, ali nije namenjen licima koja su mlađa od 15 godina. Lica koja su mlađa od 15 godina ne smeju da otkrivaju svoje podatke o ličnosti. Ukoliko smatrate da smo prikupili podatke o licima mlađim od 15 godina, molimo Vas da nas obavestite na office-serbia@qualityhouse.com bez odlaganja.\nPodatke prikupljamo prevashodno od Vas, i to kada posetite Sajt Quality House, kada se prijavite za pohađanje kursa, kada pošaljete prijavu za zaposlenje, kada nas kontaktirate putem Kontakt stranice, kada se prijavite za Newsletter.\nPodatke koje prikupljamo putem Sajta su neophodni kako bismo omogućili optimalnu uslugu našim Korisnicima sajta. U slučajevima kada ne želite da nam date podatke o ličnosti koji su nam neophodni, Quality House ne može da garantuje da će pružene informacije i usluga u potpunosti zadovoljiti Vaše potrebe.\nNa pojedinim mestima na ovom Sajtu postoje linkovi do sajtova koji ne pripadaju Quality House, niti su pod našom kontrolom. Činjenica da su pojedini linkovi postavljeni na Sajt ne znači da Quality House za njih odgovara na bilo koji način, niti da može da utiče na način na koji imaoci tih sajtova prikupljaju podatke o ličnosti. Prilikom poseta tih sajtova, obavezno se upoznajte sa njihovim pravilima o zaštiti podataka o ličnosti, pre nego što otkrijete bilo koji podatak o ličnosti.\nPodatke o ličnosti koje prikupljamo i obrađujemo možemo podeliti u dve grupe:\nPodaci koje odlučite da podelite sa nama\nVaše kontakt podatke, kao što je Vaša email adresa i/ili broj telefona,\nInformacije koje odlučite da podelite sa nama, u Vašem upitu na našoj kontakt stranici,\nInformacije koje odlučite da podelite sa nama tokom procesa prijave na kurs u Quality House,\nInformacije koje odlučite da podelite sa nama tokom procesa prijave za radno mesto u Quality House.\nUkoliko nas kontaktirate direktno putem Kontakt stranice ili pošaljete upit na office-serbia@qualityhouse.com ili bilo koji drugi email koji je dostupan na Sajtu ili podelite sa nama informacije tokom telefonskog razgovora, možemo dobiti neke dodatne informacije o Vama, kao što su podaci o Vašoj adresi i/ili poslovnoj adresi, sadržaj poruka ili priloga koje nam dostavite ili bilo koje druge informacije koje odlučite da podelite sa nama.\nUkoliko nas kontaktirate putem stranice Zaposlenje tokom procesa prijave za radno mesto, tražićemo od Vas da pošaljete svoj CV, na koji način ćemo prikupiti sledeće podatke o ličnosti: Vaše ime i prezime, email, adresa, Vaše obrazovanje i radno iskustvo, kao i drugi podaci koje odlučite da navedete u CV-u i da podelite sa nama prilikom apliciranja.\nPodaci koje prikupljamo automatski kada posetite naš Sajt\nPreciznije, informacije koje prikupljamo automatski mogu uključivati informacije kao što su IP adresa, vrsta uređaja, jedinstveni identifikacijski broj uređaja, vrsta pretraživača i šira geografska lokacija (npr. lokacija na nivou države ili grada). Takođe, možemo da prikupljamo informacije o tome kako se Vaš uređaj ponaša na našem Sajtu, uključujući i stranice kojima ste pristupili i linkove na koje ste kliknuli. Neki od ovih podataka se prikupljaju uz pomoć kolačića i drugih sličnih tehnologija, o čemu možete više saznati u Politici kolačića.\nKada posetite naš Sajt, Quality House može automatski da prikupi pojedine podatke o ličnosti sa Vašeg uređaja.\n1.Aplikanti za zaposlenje\nPodaci Aplikanata iz prijave na konkurs za zaposlenje obrađuju se isključivo u svrhu izbora i zapošljavanja kandidata. Podaci sadržani u CV-u i motivacionom pismu, koje odlučite da nam dostavite. Obrada je zasnovana na našem legitimnom interesu, radi usklađivanja Vaših veština, iskustva i obrazovanja sa specifičnim pozicijama koje nudimo.\n2.Aplikanti za kurseve\nUkoliko želite da se prijavite za neki od kurseva koje organizuje Quality House, putem Sajta, biće neophodno da ostavite određene podatke o ličnosti kako bismo mogli da Vam omogućimo pohađanje kursa i da bismo mogli da vodimo evidenciju o prijavljenim licima. Ime, prezime, email adresa, telefon, godina rođenja, informaciju o raspoloživosti za pohađanje kursa, informacije o predznanju i druge podatke o ličnosti koji su sadržani u dokumentima koje Aplikant za kurs šalje putem Sajta ili koje Aplikant za kurs unese u svoju prijavu. Obrada je neophodna za izvršenje ugovora zaključenog sa licem na koje se podaci odnose ili za preduzimanje radnji, na zahtev lica na koje se podaci odnose, pre zaključenja ugovora. U odsustvu takvih podataka, ugovor se ne bi mogao ni zaključiti ni izvršiti.\n3.Kontaktiranje Quality House-a\nKada bilo koji Korisnik sajta odluči da dostavi podatke slanjem mejla na email adrese:\nili kontaktira Quality House na drugi način, obradićemo podatke koje podelite sa nama. Vaši podaci o ličnosti uključujući, ali ne ograničavajući se na email adrese, brojeve telefona, sadržaj poruke i drugi podaci koje odlučite da podelite sa nama. Saglasnost Korisnika sajta, s tim da se saglasnost može opozvati u svako doba bez uticaja na zakonitost obrade do tada prikupljenih podataka.\n4.Omogućavanje upotrebe Sajta\nKako bismo unapredili Vaše korisničko iskustvo, kao i da bismo osigurali da je sadržaj na Sajtu ažuriran i prilagođen Vašem uređaju, obrađujemo Vaše podatke o ličnosti. IP adresa, vrsta uređaja, jedinstveni identifikacijski broj uređaja, vrsta pretraživača i šira geografska lokacija (npr. lokacija na nivou države ili grada). Takođe, možemo da prikupljamo informacije o tome kako se Vaš uređaj ponaša na našem Sajtu, uključujući i stranice kojima ste pristupili i linkove na koje ste kliknuli. Saglasnost Korisnika sajta, s tim da se saglasnost može opozvati u svako doba bez uticaja na zakonitost obrade do tada prikupljenih podataka.\nQuality House je implementirao primerene tehničke i organizacione mere radi zaštite Vaših podataka od neovlašćenog ili nezakonitog obrađivanja, kao i od slučajnog ili nezakonitog gubitka, izmene, odnosno pristupa Vašim podacima o ličnosti. Međutim, molimo Vas da imate u vidu da ne možemo potpuno eliminisati svaki rizik u vezi sa čuvanjem Vaših podataka.\nQuality House-u je zaštita Vaše privatnosti veoma važna, stoga nikada nećemo deliti Vaše podatke sa trećim licem za svrhe koje nisu opisane ovom Politikom.\nQuality House će podatke o ličnosti, koji su prikupljeni u cilju izvršenja prava i obaveza iz poslovnog odnosa, obrađivati sve dok traje poslovni odnos sa Licem na koje se podaci odnose, osim u slučajevima kada je Quality House u obavezi da podatke čuva i nakon okončanja poslovne saradnje sa Licem na koje se podaci odnose, na osnovu Zakona, saglasnosti Lica na koje se podaci odnose ili legitimnog interesa (npr. u slučaju eventualnog spora sa Licem na koje se podaci odnose).\nPodatke o Korisnicima sajta koji su se prijavili za Newsletter čuvamo dok se Korisnik sajta ne odjavi sa liste putem mejla office-serbia@qualityhouse.com.\nPodatke koje dostavi Aplikant za zaposlenje čuvamo dve godine od dostavljanja podataka. Opširnije\nImate pravo da uputite zahtev Quality House-u za informaciju o tome da li obrađujemo Vaše podatke o ličnosti. Ukoliko se podaci obrađuju, u svako doba imate pravo da tražite kopiju pojedinih ili svih podataka o ličnosti.\nUkoliko je Vaš zahtev očigledno neosnovan ili preteran, a posebno ako se učestalo ponavlja, Quality House može naplatiti nužne administrativne troškove postupanja po Vašem zahtevu ili odbiti da postupi po zahtevu, u skladu sa Zakonom o zaštiti podataka o ličnosti.\nSvi podaci koje obrađujemo se pregledaju i verifikuju kao tačni, kad god je to moguće i redovno se ažuriraju. Ukoliko smatrate da su podaci netačni ili dođe do njihove promene, imate pravo da tražite od Quality House da izvrši ispravku Vaših podataka.\nPravo na zaborav ili Pravo na brisanje podataka\nSaglasnost možete povući slanjem mejla na office-serbia@qualityhouse.com ili upućivanjem dopisa na adresu Bulevar Cara Lazara 7, Novi Sad.\ne-mail adresu: office-serbia@qualityhouse.com\nkontakt telefon:+381 21 300 0740\npisanim putem na adresu: Bulevar Cara Lazara 7, Novi Sad\nQuality House redovno revidira i ažurira informacije o obradi podataka o ličnosti u skladu sa promenama u sopstvenim poslovnim procesima ili na osnovu obaveza koje proističu iz relevantnih propisa. Važeća verzija Politike će uvek biti objavljena na našem Sajtu.


Koncert Avišaj Koen Trija 23. aprila u Kombank dvorani | Headliner\nHome»Muzika»Koncert Avišaj Koen Trija 23. aprila u Kombank dvorani\nHeadliner.rs / 21/04/2021 /\t0\t/\t75\nU organizaciji Doma omladine Beograda i Beogradskog džez festivala, u Beograd ponovo stiže čuveni izraelski kontrabasista Avišaj Koen, koji će sa svojim triom održati koncert u petak, 23. aprila od 19:00 časova u Kombank dvorani, u susret predstojećem Svetskom danu džeza (30. april).\nKoncert će biti Koenov treći nastup u Beogradu, ali i treći pokušaj od početka pandemije da ovog izuzetnog umetnika ponovo ugostimo: koncert sa Triom prvobitno je bio najavljen za april, a potom za decembar 2020. godine, kao BDŽF program plus. Oba puta je odložen zbog nepovoljnih epidemioloških okolnosti i poteškoća sa međunarodnim putovanjima.\nIzraelski kontrabasista, pevač i kompozitor Avišaj Koen spada među džez zvezde koje je domaća javnost upoznala na Beogradskom džez festivalu još kada su još bile u usponu.\nPrvi put je oduševio domaću publiku na Kolarcu 2007. godine, kada je tek kretao u globalni muzički “osvajački pohod“. Zatim se vratio pred srpsku publiku kao jedan od najpopularnijih džezera 21. veka i najveća zvezda Beogradskog džez festivala 2016. godine, okupivši preko dve hiljade ljudi na koncertu u Velikoj dvorani Sava Centra.\nNa predstojećem beogradskom koncertu u Kombamk dvorani predstaviće nam svoj sedamnaesti studijski album “Arvoles“.\nOd sredine dvehiljatiditih ostvario je solidnu karijeru na evropskoj sceni kao lider sastava, a svakako nam na pamet pada i azerbejdžanska škola pijanizma, Vagif i Aziza Mustafa Zadeh.\nNa bubnjevima ćemo videti Noama Davida, starog Avišajevog školskog druga, kreativnog virtuoza čiji je stil sviranja ne samo oplemenio nastupe tria, nego i uticao na eksplozivan razvoj džez scene u Izraelu.\nUlaznice su u prodaji na Ticket Vision blagajni u Domu omladine Beograda, po ceni od 1600, 2200 i 2500 dinara.\nTags:Avišaj KoenDom omladine BeogradajazzKombank dvoranakoncert


Kacin se nada rezultatima dijaloga do kraja nedelje - Vesti - Aktuelno - ALO!\nKacin se nada rezultatima\ndijaloga do kraja nedelje\nAutor: FoNet | 17.04.2013 - 19:26:00h | Komentara: 0\nIskreno se nadam da će sastanak premijera Srbije i Kosova koji je u toku doneti rezultate do kraja nedelje, izjavio je danas izvestilac Evropskog parlamenta za Srbiju Jelko Kacin i naglasio da se u njegovom izveštaju Savet Evropske unije poziva da odredi datum za početak pregovora sa Srbijom.\nJelko Kacin | Foto: Wikipedia\nProboj bi imao dalekosežne posledice za evropske integracije obe zemlje i zapadnog Balkana u celini, kao i za ekonomski oporavak krizom pogođenog regiona, rekao je Kacin na plenarnoj raspravi u Evropskom parlamentu o izveštaju o napretku Srbije.\n"I Srbiji i Kosovu očajnički je potrebno da njihovi politički lideri posvete sve svoje vreme i energiju u proces reformi, jačanja vladavine prava i ekonomskog oporavka. Zato je normalizacija odnosa između Beograda i Prištine politički imperativ", istakao je Kacin. Srpski i kosovski lideri su s pravom istakli da normalizaciju njihovih odnosa ne treba posmatrati isključivo kroz prizmu procesa pristupanja, rekao je on,\nocenjujući da je normalizacija odnosa Beograda i Prištine u najboljem zajedničkom interesu Srbije i Kosova.\n"Želeo bih da pozdravim ovo javno priznanje da EU ne nameće normalizaciju odnosa", poručio je Kacin. On je rekao i da je Srbija ostvarila značajan napredak u nekim oblastima reformi vezanih za EU.\n"Moj izveštaj poziva Savet da odredi datum za početak pristupnih pregovora sa Srbijom. Smatram da je to kako u našem, tako i u interesu Srbije", naglasio je on. Povodom rastuće "političke napetosti između centralnih i pokrajinskih organa u pogledu nadležnosti autonomne pokrajine Vojvodine", Kacin je pozvao sve aktere, posebno centralne vlasti, da pokušaju da spuste sve više zabrinjavajući ton ove rasprave.\n"Pravno i političko rešenje za autonomiju Vojvodine ne treba da se raspravlja na ulici, već kroz normalan demokratski i institucionalni okvir koji će obezbediti da\nse priznaju ekonomske i istorijske specifičnosti Vojvodine", istakao je on.\nPrema njegovim rečima, tekuća reforma pravosuđa i borba protiv korupcije i organizovanog kriminala je od presudnog značaja i Srbija, da bi pregovori o pristupanju išli glatko, mora da uspostavi ubedljiva dostignuća u ovoj oblasti.\n"Neki ključni testovi u ovom procesu će biti istraga o političkoj pozadini ubistva premijera Zorana Đinđića, kao i zadocnela suđenja onima koji su odgovorni za ubistva novinara tokom 1990-ih", rekao je Kacin.\nIskreno se nadam da ćemo imati priliku da nazdravimo istorijskom dogovoru Srbije i Kosovo do kraja nedelje, "i mi i oni smo to zaslužili", zaključio je Kacin, saopšteno je iz njegovog kabineta.


Inzko podnio izvještaj UN-u: BiH nastavila ići silaznom putanjom – Magazin Plus\nHome/Inzko podnio izvještaj UN-u: BiH nastavila ići silaznom putanjom\nU skladu sa svojim mandatom iz Daytonskog mirovnog sporazuma, visoki predstavnik Valentin Inzko podnio je redovni izvještaj generalnom sekretaru Ujedinjenih nacija Ban Ki Moonu, u kojem je govorio o provedbi mira u Bosni i Hercegovini u periodu od 21. oktobra 2013. do 21. aprila 2014. godine.\nVisoki predstavnik je informirao Ujedinjene nacije da je BiH nastavila ići silaznom putanjom, na kojoj se nalazi već osam godina, te da politički lideri još uvijek nisu postigli napredak u vezi s velikim brojem pitanja, uključujući i uvjete za napredak u procesima evroatlantskih integracija.\nU dijelu koji govori o demonstracijama koje su počele u februaru, izazvane nezadovoljstvom građana socijalno-ekonomskom situacijom, visoki predstavnik proteste je okarakterizirao kao “poziv izabranim zvaničnicima i političkim strankama u BiH da promijene pristup, posebno kada je riječ o mrežama korupcije koje podrivaju javni sektor”.\nIzrazio je žaljenje zbog kratkog perioda kada je, na samom početku demonstracija, izbilo nasilje, no istovremeno je jasno rekao da se pravo na mirne proteste mora podržati.\n“Čvrsto vjerujem da je proaktivno i angažirano građansko društvo, koje zahtijeva odgovornost izabranih lidera, od ključne važnosti za demokratsku budućnost zemlje”, istakao je.\nVisoki predstavnik također je upozorio na učestalost izjava zvaničnika iz Republike Srpske kojima se osporavaju suverenitet i teritorijalni integritet Bosne i Hercegovine.\n“Suverenitet i teritorijalni integritet BiH garantirani su ustavom zemlje i međunarodnim pravom, uključujući i Mirovni sporazum. U skladu s Ustavom BiH, entiteti su sastavni dijelovi ove zemlje i nemaju mogućnost odcjepljenja. Ovo sam ponovio u više prilika tokom izvještajnog perioda”, rekao je visoki predstavnik Ujedinjenim nacijama.\nČetrdeset i peti izvještaj visokog predstavnika generalnom sekretaru Ujedinjenih nacija podijeljen je članovima Vijeća sigurnosti, saopšteno je iz OHR-a.\nFK Sarajevo predstavio idejno rješenje za trening kamp u Butmiru


Tajna igra Angele Merkel i Putina: ŠOKIRANI AMERIKANCI nemaju odgovor | WebTribune\nHome IZBOR Tajna igra Angele Merkel i Putina: ŠOKIRANI AMERIKANCI nemaju odgovor\nSastanak lidera država EU, koji je održan 19. oktobra, trebalo je da postane poslednja i odlučujuća borba protiv izgradnje gasovoda „Severni tok 2“.\nGlavni protivnik ruskog projekta bila je premijerka Poljske Beata Šidlo koja smatra da je „Gasprom“ pretnja energetskoj bezbednosti Evrope, projekat je politički, a da Ukrajinu treba žaliti.\nObično, politička podrška Vašingtona je u potpunosti dovoljna da se kroz Evropsku komisiju progura svaka anturuska odluka, ali ovog puta evropske marionete SAD nisu uspele, a Žan Klod Junker je sa žaljenjem izjavio da u EU nema jedinstva.\nPoljskoj ostaju dve varijante da zaustavi „Severni tok 2“. Prva je da EU usvoji odluke o predaji prava na pregovore sa „Gaspromom“ Evropskoj komisiji, bez obzira na zaključak eksperata samog Saveta EU. Međutim, za to je potrebno 70 odsto glasova.\nDruga opcija, kako je izjavilo Ministarstvo energetike Poljske, jeste radikalna i brza promena evropskog zakonodavstva na takav način kako bi se „Severni tok 2“ našao pod dejstvom „trećeg paketa“ ili uopšte bio zabranjen na zakonodavnom nivou.\nAko američki lobisti ne uspeju da provuku kroz Evropski parlament sporazum o Transatlantskom investicionom partnerstvu koje je potrebno Vašingtonu mnogo više od sabotaže energetskog projekta, perspektiva poljskih zakonodavnih inicijativa će se naći pod znakom pitanja.\nAko se sa tih optužbi Vladimira Putina o prodaju evropskih ineteresa skine retorički omot, ispada da svaka forma ekonomske saradnje između Moskve i stare Evrope — Nemačke, Franacuske i Italije — momentalno lišava „mlade istočnoevropske demokratije“ same suštine svog postojanja i glavnog smisla njihovih nacionalnih projekata koji je u tome da budu proamerički kordon između Evrope i Rusije, a posebno i između Evrope i Azije.\nAko Poljska, Ukrajina i njihovi evropski saveznici više ne budu mogli da ispune funkciju izolacije ostale Evrope od Rusije oni će postati nepotrebni Vašingtonu i čak sami sebi. Zato će se rusofobski režimi boriti do poslednjeg daha uza svoj smisao života, ali će im „Gasprom“ i istorijski procesi to oduzeti.


Sa velikim zadovoljstvom obavještavamo javnost da Evropska mreža socijalne ekonomije Diesis, u saradnji sa organizacijama - članicama ove mreže, među kojima je CDP "Globus", organizuje Okrugli sto / DIESIS Policy Lab, online događaj posvećen dijeljenju znanja o socijalnoj ekonomiji i njenoj ulozi u Ekonomskom i investicijskom planu za Zapadni Balkan – planu Evropske komisije za dugoročni ekonomski oporavak regiona, koji će biti održan 12.11.2020. u terminu od 14.00 do 15.15 časova.\nTokom okruglog stola sa predstavnicima Evropske komisije - DG NEAR iz Brisela i organizacija za podršku razvoju socijalne ekonomije iz Srbije, Crne Gore, Sjeverne Makedonije, Bosne i Hercegovine i Albanije, razgovaraćemo o ulozi socijalne ekonomije u post-COVID-19 dobu, sa posebnim fokusom na:\n• zastupljenost socijalne ekonomije u okviru prioriteta Ekonomskog i investicijskog plana za Zapadni Balkan;\n• mogućnosti i prepreke za razvoj ekosistema za socijalnu ekonomiju u regionu i\n• uticaj socijalne ekonomije na ekonomski rast i društvenu dobrobit.\nKoordinatorica CDP "Globus", dr Anita Šimundža će kao panelistkinja na ovom događaju predstaviti stanje u oblasti socijalne ekonomije u BiH (mogućnosti i izazove).\nZainteresovani za učešće na online sesiji mogu nam se javiti na e-mail cdpglobus@gmail.com


Slike saobraćajnih policajaca kako ispisuju prekršajne prijave ljudima koji su protestovali juče ispred Doma Narodne skupštine, za vreme konstituisanja novog saziva republičkog parlamenta, začudila je mnoge.\n"Kakve veze imaju saobraćajci", "Kakve su im to prijave pisali", "Za šta su ih teretili".... bili su samo neki od komentari građana na društvenim mrežama.\nObrazloženje je stiglo u vidu fotografija podnetih prekršajnih prijava u kojima se u stvari ljudi koji su protestovali krive zbog zaustavljanja saobraćaja.\n"Imenovani pešak se zadržavao na kolovozu Ulica Trg Nikole Pašića kod broja 13 protivno odredbama člana 93, stav 1, ZOBS-a", stoji u objašnjenju.\nA u članu 93, stav 1 Zakona o bezbednosti saobraćaja stoji:\n"Pešak ne sme da se kreće i zadržava na kolovozu, izuzev u slučajevima predviđenim ovim zakonom, kao ni da iznenada stupi na kolovoz".\nZa ovo je inače predviđena kazna od 5.000 dinara.\n"NEMA VIŠE PENA PARTIJA" Lončar najavio DRAKONSKE KAZNE: Svi bismo voleli da se provodimo, ali nije vreme


18.10.2018 0 Prvo programersko takmičenje koje se bavi veštačkom inteligencijom- AIBG Belgrade\nYou are at:Home»Security»Zašto je podrška bitan kriterijum prilikom izbora antivirusnog softvera?\nBy Zoran Kovacevic on\t 7.12.2017 Security\nKada je u pitanju bezbednost vaših poslovnih ili privatnih podataka, nije svejedno da li ćete dobiti odgovor na svoje pitanje za dva sata ili dva dana, da li će ona biti na srpskom ili na engleskom jeziku (sa mogućim stranim akcentom) i da li ćete pričati sa osobom koja čita napisanu skriptu ili osobom koja je rešavala probleme slične vašem već 20 puta.\nUkoliko je vaš zadatak da odaberete softversko rešenja za zaštitu podataka, osim performansi samog rešenja, njegovog statusa na međunarodnim ispitivanjim, treba ozbiljno da razmotrite i tehničku podršku koju možete dobiti (osnovna pomoć i redirekcija na relevantnu dokumentaciju se ne računa).\nKorišćenje ESET proizvoda uključuje lokalizovanu tehničku podršku sa višegodišnjim iskustvom koja većinu problema rešava jednim telefonskim razgovorom (koliko god on dugo trajao). Međutim, ukoliko se problem ne da lako rešiti, tada tim ove podrške izlazi na teren, kontaktira proizvođača, konsultuje druge baze znanja – sigurno je da korisnik nikako ne ostaje sam sa svojim problemom.\nOsim tehničke, obratite pažnju i na ostale vidove podrške koju možete dobiti – obuku za korisnike, upozorenja na aktuelne pretnje i način za njihovo blokiranje i uputstva za napredne funkcionalnosti vašeg rešenja. Tim za podršku prilikom korišćenja softvera bi trebalo da bude vaš partner u poslovanju, da ne čeka vaš poziv i da se problem dogodi već da proaktivno deluje tako da do problema i zastoja u radu ne dođe.\nMeđu svetlim primerima tehničke podrške u Srbiji je firma Extreme koja ima kompletan tim za podršku, sačinjen od inženjera koji su na raspolaganju korisnicima ESET rešenja za zaštitu, kako u problematičnim situacijama, tako i za savet i uputstva.\nNa skoro održanom ESET korisničkom skupu, posetioci su mogli da čuju više o tome šta sve može danas zaštita najnovije generacije, kako je jedno rešenje istovremeno efikasno na serverima i endpoint klijentima i kako ostati imun na ransomware pretnje koje se šire kroz RDP konekciju.\nDodatne informacije o bezbednosti računara i aktuelnim pretnjama se mogu naći na: blog.extreme.rs.\nŠta da radite ako vam je uhakovan nalog na Linkedinu\nVeracomp ima novu distribuciju – Infoblox


Zapisnici o saobraćajnim nesrećama od januara 2018. godine u digitalnom obliku\nAutor : eBelaCrkva Dec 05, 2017\nSvi zapisnici o saobraćajnim nesrećama će od 1. januara 2018. godine biti u digitalnom obliku, a Ministarstvo unutrašnjih poslova će ih dostavljati Udruženju osiguravača Srbije (UOS), najavio je generalni sekretar ovog Udruženja Duško Jovanović.\nJovanović je na konferenciji "Srpski dani osiguranja" rekao da je cilj ove nove promene da se ubrza isplata šteta i utvrđivanje odgovornosti u saobraćajnim nesrećama, a izveštaje sa mesta nesreće će ovo Udruženje, kad im MUP dostavi podatke, oni dalje slati osiguravajućim kućama i oštećenim građanima.\n- Na putevima Srbije svake godine nastrada 600 ljudi što znači da na svaka dva dana tri naša sugrađanina nastradaju. Nekoliko hiljada je povređenih, od toga 3.500 građana je teško povređeno, kaže Jovanović.\nOn dodaje da godišnje bude oko 35.000 saobraćajnih nezgoda od čega 14.000 budu povrede građana u saobraćaju, a ostatak je materijalna šteta.\nKako kaže, na hiljadu stanovnika u Srbiji dolazi oko 312 vozila što je niže od evropskog proseka gde je ta cifra oko 500.\nU Sloveniji je, navodi, 574, u Bosni 239, U Hrvatskoj 392, a u Makedoniji 205 vozila na hiljadu stanovnika, dok je prosečna starost našeg voznog parka loša i iznosi 17 godina.\nPodaci Udruženja kažu da je na putevima Srbije prošle godine bilo 2,4 miliona osiguranih vozila, od toga 82 procenta putničkih vozila, devet procenata teretnih vozila, a svih ostalih nešto ispod 10 procenata.\nZbog toga, potrebno je kaže Jovanović, raditi na donošenju Zakona o obaveznom osiguranju u saobraćaju.\n"Na domaćem tržištu, kaže on, trenutno funkcioniše 10 osiguravajućih kuća koje se bave problemom autoodgovornosti, a ukupna premija autoodgovornosti prošle godine je iznosila oko 30 milijardi dinara, oko 243 miliona evra, što je rast od 4,3 odsto u odnosu na godinu ranije", navodi Jovanović.\nProsečna premija autoodgovornosti bila je 12.820 dinara ili oko 104 evra, što je niže u odnosu na Crnu Goru gde je 169 evra, BiH 152 evra, a u Hrvatskoj i Sloveniji je taj iznos 130 i 129 evra.\nOn je rekao da od novog Zakona o obaveznom osiguranju u saobraćaju Udruženje očekuje da se reši problem garantog fonda.\n- Drugi deo koji očekujemo od zakona je da omogući izlaganje zapisnika i drugu dokumentaciju preko osiguravača. Imamo problema sa NBS kao regulatorom, kada moramo da obradimo štetu, a do zapisnika o nesrećama ne možemo da dođemo po nekoliko desetina dana. U ovom slučaju ćemo do izveštaja dolaziti u roku 24 sata i imamo za to podršku NBS i MUP-a, kaže Jovanović.\nIsto tako, plan je da Udruženje od Ministarstva pravde dobija neophodnu dokumentaciju kako bi se podaci mogli slati osiguravajućim kućama i građanima.\nObjašnjava da je takođe plan da se pet procenata izdvajanja po Zakonu o obaveznom osiguranju za Republički fond za zdravstveno osiguranje smanji na 1,5 do dva procenta izdvajanja.\nStručnjaci su na konferenciji istakli da je neophodno smanjiti i troškove sprovođenja osiguranja, rešiti pitanja neujednačenih kriterijuma za isplatu nematerijalnih šteta, te da se osiguravajuće kompanije u Srbiji pripreme za liberalizaciju tržišta autoosiguranja koje će doneti manje profita.\nKako je rekao Jovanović, MUP završava i novi zakon o bezbednosti u saobraćaju i pravilnik o tehničkim pregledima.\nPredsednik UO Udruženja Mirko Petrović, govoreći o zakonu o obaveznom osiguranju u saobraćaju, rekao je da se radi o veoma bitnom zakonu, jer podaci govore da se nekada štete isplaćuju decenijama te da iznosi isplata nisu ujednačeni kao i kriterijumi isplate.\nNov 14, 2018 595 Vesti


Opštine krčme zemljište, institucije zatvaraju oči – Zvornik Danas\nNaslovna/VIJESTI/Društvo/Opštine krčme zemljište, institucije zatvaraju oči\nSarajevo – Lokalne vlasti su nezakonito prodavale zemljište u javnom vlasništvu fiktivnim firmama iz inostranstva, ali institucije koje bi trebalo to da znaju nemaju podatke ko je to odobrio, niti se bave tim problemom.\nKrčmljenje javne imovine potvrdio je odgovor koji je iz Savjeta ministara BiH stigao na pitanje poslanika SNSD-a u Parlamentu BiH Lazara Prodanovića koji smatra da se radi o velikom skandalu jer su hiljade hektara zemljišta nezakonito prodate fiktivnim firmama. Prodanović je zatražio odgovor od Savjeta ministra da li postoje informacije o broju nekretnina kojim su raspolagale lokalne zajednice prije nego što su prodate nepoznatim vlasnicima. Zatražio je i informacije koje su lokalne zajednice nezakonito prodavale zemljište i da li su pravobranilaštva dala pozitivno mišljenje na te transakcije.\nSavjet ministara je putem Ministarstva bezbjednosti prikupio podatke od Pravobranilaštva, Službe za poslove sa strancima, Agencije za istrage i zaštitu (SIPA) i Obavještajno-bezbjednosne agencije (OBA) BiH, MUP-a RS, Federalne uprave policije i Policije Brčko distrikta.\nU odgovoru Pravobranilaštva BiH je navedeno da im je poznato da postoje zahtjevi za knjiženje državne imovine ili je već uknjižena na pravna ili fizička lica.\n– Uložili smo žalbe na svaki zahtjev i u većini slučajeva uspjeli smo da to spriječimo – navelo je Pravobranilaštvo čime je potvrdilo da je bilo nezakonitosti.\nKako saznajemo iz izvora bliskih ovoj instituciji, samo u proteklih nekoliko dana u Pravobranilaštvo BiH je stiglo desetak zahtjeva za knjiženje.\n– Lokalne zajednice su prometovale imovinu mimo zakonskih propisa. To se dešava i u Federaciji i u Srpskoj – kaže sagovornik „Glasa“ iz Pravobranilaštva BiH.\nU Službi za poslove sa strancima BiH kazali su da su sproveli akciju „Nekretnine“ i da su o utvrđenim činjenicama i operativnim podacima obavijestili Tužilaštvo BiH, SIPA i entitetske poreske uprave.\n– Služba za poslove sa strancima ne raspolaže podatkom o broju slučajeva prodaje imovine niti informacijama ko su vlasnici nekretnina koje su prodale lokalne zajednice – istakli su u Službi za poslove sa strancima.\nIz odgovora SIPA proizilazi da ni ta agencija ne raspolaže traženim informacijama, a isti odgovor stigao je i iz OBA. U Federalnoj upravi policije su rekli da nemaju informacija jer nisu nadležni za prodaju nekretnina, niti imaju uticaj na odluke skupština lokalnih zajednica. Policija Brčkog se izjasnila da u distriktu zaključivanje ugovora sa nepoznatim licima ili fiktivnim firmama nije moguće jer se identitet svakog kupca mora dokazati, dok MUP RS nije dostavio odgovor.\nProdanović ističe da treba pokrenuti krivičnu odgovornost predsjednika skupština opština i istragu o nezakonitoj prodaji.\n– Skandalozno je da se vodi akcija „Nekretnine“, koja je pokazala da su stranci, pretežno iz arapskih zemalja osnivali fiktivne firme da bi došli do vlasništva nad nekretninama u BiH, a da nemamo nijednu lokalnu zajednicu u kojoj je bilo nelegalne prodaje. U odgovoru nema imena nijednog načelnika, predsjednika opštinskih skupština, niti pravobranilaca koji su dali saglasnost za prodaju zemljišta u javnom vlasništvu – kaže Prodanović.\n„Glas Srpske“ je pisao o mahinacijama sa prodajom zemljišta u opštini Istočni Stari Grad, a na taj primjer osvrnuo se i Prodanović.\n– Ako imamo 320 dunuma prodatih firmi „Emirejts“ van svakog zakonskog osnova o čemu se onda ovdje radi? Skupština opštine, njen predsjednik i načelnik opštine donijeli su te odluke. Treba ispitati da li je pravobranilac dao saglasnost za to – kaže Prodanović.\nI drugi mediji su navodili da je rasprodaja zemlje u opštini Istočni Stari Grad krenula davno i da su među kupcima često arapski bogataši. Objavljeno je da je lokalna vlast u toj opštini u protekle dvije godine prodala više od 300 dunuma opštinske zemlje, a najviše je prodavana zemlja uz entitetsku liniju.\nAkcija „Nekretine“ je pokazala da osnivački ulog pravnih lica iz inostranstva koji su u BiH osnivali firme najčešće iznosi 2.000 KM, a da su one potom postale vlasnici nekretnina vrijednosti više stotina hiljada maraka.\nSumnjivo je na koji način vršene transakcije novca, a utvrđene su i zloupotrebe notarskih ugovora o vlasništvu između stranih državljana kao stvarnih vlasnika i državljana BiH koji za račun stranih državljana kupuju nekretnine. U tim aranžmanima BiH je oštećena neplaćanjem porez, taksi i drugih dažbina. Akcija „nekretnine“ međutim još nije dobila epilog u pravosuđu.\nlokalne vlasti nezakonito prodaja zemljista\nVodostaj Une i Sane u opadanju


Nesuđeni susret Putina i Trampa: Čeka li Amerika novi rat na Bliskom istoku - 12.11.2017, Sputnik Srbija\nNesuđeni susret Putina i Trampa: Čeka li Amerika novi rat na Bliskom istoku\nKada su se, početkom jula u Hamburgu na samitu G20, prvi put zvanično sastali predsednici Rusije i Amerike, Vladimir Putin i Donald Tramp, njihov sastanak je... 12.11.2017, Sputnik Srbija\nanalize i mišljenja, komentari i analitika, novi sputnjik poredak s nikolom vrzićem, radio, vladimir putin, donald tramp\nKada su se, početkom jula u Hamburgu na samitu G20, prvi put zvanično sastali predsednici Rusije i Amerike, Vladimir Putin i Donald Tramp, njihov sastanak je umesto planiranih pola sata trajao čak dva sata duže, a potom su i na zvaničnoj večeri lidera G20 nasamo razgovarali još sat vremena.\nSvi koji iskreno priželjkuju mir u svetu u ovome su videli znak koji ohrabruje, međutim, umesto da počnu da se popravljaju, američko-ruski odnosi su i posle hamburškog susreta dvojice lidera nastavili da se pogoršavaju.\n12 Novembar 2017, 12:20\nBilo je najavljeno da će novi zvanični susret Trampa i Putina biti upriličen u petak u Vijetnamu, na samitu APEK-a, organizacije za ekonomsku saradnju zemalja azijsko-pacifičkog regiona. Na letu američke delegacije za Vijetnam, međutim, samo nekoliko minuta pred sletanje u Da Nang, portparolka Bele kuće Sara Sanders saopštila je da od tog sastanka, u zvaničnom obliku, nema ništa, tobože zbog toga što dva predsednika nisu uspela da usaglase svoje rasporede; otuda se susret dvojice predsednika sveo na usputni razgovor prilikom ceremonije fotografisanja, posle koga je, doduše, usledilo zajedničko i pozitivno intonirano saopštenje o Siriji koje su usaglasili šefovi diplomatije Sergej Lavrov i Reks Tilerson; saopštenje nenajavljeno i neočekivano, što samo pojačava utisak da je sve urađeno, bezmalo, kriomice…\nKo je sprečio Trampa da se sastane s Putinom u zvaničnijem i sadržajnijem formatu, uprkos tome što je još pre nedelju dana on javno izrazio spremnost za to, i pride istakao potencijalnu važnost tog susreta? I kakvu budućnost američko-ruskih odnosa najavljuje već i sama činjenica da se dva lidera nisu sastala u zvaničnom formatu, iako se nalaze na istom mestu i u isto vreme?\nU „Novom Sputnjik poretku“ o ovim su pitanjima govorili analitičar Stefan Karganović i saradnik Instituta za evropske studije Stevan Gajić.\nSputnjikovi sagovornici ne veruju objašnjenju Bele kuće da je gust raspored sprečio zvanični susret dvojice predsednika.\nMekejn: Tramp je naivan jer veruje Putinu\n12 Novembar 2017, 08:55\n„Mnogo više verujem objašnjenju koje je ponudio Sergej Lavrov, a on je rekao da, po njegovom mišljenju, neko — a mislim da je to aluzija na američku ’duboku državu‘ — lišava američkog predsednika mogućnosti da koristi svoje predsedničke prerogative. To je vrlo surova ali surovo tačna konstatacija“, kaže Karganović i napominje da je ovo „situacija koja zabrinjava, jer Rusija, koja se oseća egzistencijalno ugroženom, s druge strane ne vidi ’partnere‘ koji su sposobni za dogovor, pa čak nisu voljni ni da razgovaraju“.\nS druge strane, ruska strana iskazala je uoči puta u Vijetnam jasnu spremnost za održavanje zvaničnog sastanka dvojice predsednika. Jurij Ušakov, Putinov saradnik, izjavio je: „Spremni smo za sadržajan bilateralni sastanak, o čijem se održavanju razgovaralo puno puta dosad“, a slična je poruka stigla i od ministra Lavrova: „Čujemo izjave Donalda Trampa da planira da se sastane s predsednikom Putinom, i predsednik Putin je spreman za to. Amerikanci to znaju“.\n„Saopštenje Bele kuće je očigledno nemušto“, komentariše Stevan Gajić tvrdnju američke strane o razlozima otkazivanja formalnog susreta dvojice predsednika.\n„Tramp je, u suštini, od prvog dana razoružan, nalazi se pod strašnim udarom, usred prave makartističke histerije i pod pritiskom koji za sve okrivljuje Rusiju, a njega tretira kao ruskog agenta. Kao takav, i ako stvarno želi nešto da promeni, nalazi se pod lupom javnosti koja je okrenuta protiv njega, i svaka njegova inicijativa je dočekana na nož. On nema saveznike u Kongresu čak ni u svojoj Republikanskoj partiji, i zbog toga su njegove mogućnosti u spoljnoj politici sasvim ograničene“, objašnjava Gajić i podseća na smene nacionalnog savetnika za bezbednost Majkla Flina i šefa kabineta Rajnsa Pribusa, koje su zamenili antiruski jastrebovi H. R. Makmaster i Džon Keli.\n11 Novembar 2017, 22:30\nZašto je sada sprečen susret Putina i Trampa, čak i po cenu da američki predsednik ispadne neozbiljan pred čitavom svetskom javnošću, jer je upravo on prvi javno spomenuo želju da se sastane s Putinom u Vijetnamu?\nGajić to povezuje s novim krugom zaoštravanja na Bliskom istoku i mogućnošću izbijanja rata između Saudijske Arabije i Izraela s jedne, odnosno libanskog Hezbolaha i Irana s druge strane, „a to bi, zapravo, bio posredni sukob SAD i Rusije“. „Zbog toga, mislim da američka administracija — ne i Tramp lično — ne želi da se dogodi otopljavanje odnosa na simboličkom nivou“, kaže Gajić.\nU sredu 8. novembra navršilo se godinu dana od neočekivane Trampove izborne pobede. U svetlu njegovih neispunjenih obećanja o popravljanju odnosa s Rusijom, postavlja se pitanje kako bi izgledali američko-ruski odnosi da je pobedila Hilari Klinton? Da li bi bili bolji, ili su čak i Trampova neispunjena obećanja bolja od onoga što je obećavala pobeda Klintonove?\n„Da je pobedila Klintonova, američko-ruski odnosi sigurno ne bi bili bolji. Štaviše, blokiranje Trampa u vršenju njegovih predsedničkih prerogativa dovelo je do usporavanja procesa konfrontacije s Rusijom, a toga ne bi bilo da je Klintonova pobedila. Drugim rečima, mislim da bi, da je Hilari Klinton predsednica Amerike, situacija bila još zategnutija, još gora“, smatra Stefan Karganović.\nIma li nade da će odnosi Rusije i Amerike biti popravljeni? Šta treba da se dogodi da bi došlo do toga? Ili će trend daljeg pogoršanja biti nastavljen?\n11 Novembar 2017, 07:08\nSagovornici „Novog Sputnjik poretka“ nisu optimisti.\n„Namera struktura u Vašingtonu je da konfrontacija bude još i produbljena“, ocenjuje Stevan Gajić. „Barem od 2012. mi živimo u atmosferi novog hladnog rata, i njegov kraj se sada ne nazire. Trampova pobeda je delovala kao mogućnost promene čitave paradigme, ali to se nije dogodilo“.\n„Ne vidim trend koji bi vodio poboljšanju odnosa Amerike i Rusije. Naprotiv, vidim veoma zabrinjavajuće znake da idemo ka narastajućoj konfrontaciji“, zaključuje Stefan Karganović.


Muzej 21. oktobar: Bdenje 2016\nTradicionalna manifestacija "Bdenje" počinje u Muzeju "21. oktobar" u četvrtak 20. oktobra u 19 časova.\nNa početku je predviđeno otvaranje izložbe crteža, akvarela i plakata jednog od naših najpoznatijih grafičkih dizajnera Božidara Boleta Miloradovića. Plakati su vezani za najavu različitih kulturnih dešavanja ustanove Spomen-park "Kragujevački oktobar", a crteži i akvareli su posvećeni streljanim učenicima i objedinjeni u ciklus "Pomenik".\nSledi promocija poeme "Glasovi neba pod zemljom" Aleksandra B. Lakovića, koja će sutradan, 21. oktobra, biti izvedena na manifestaciji "Veliki školski čas". O delu govore autor, Aleksandra B. Laković i Zoran Petrović, urednik izdavačke delatnosti Spomen-parka.\nNa kraju, održaće se koncert "Kragujevačkog pevačkog društva" pod dirigentskom palicom Đorđa Catića, koji će izvesti pet kompozicija duhovne muzike.\n"Bdenje" je sastavni deo programa Oktobarskih svečanosti u Kragujevcu koji ove godine, pored ostalog, uključuje i izložbu "Kragujevac - Sećanje" u organizaciji Zavoda za zaštitu spomenika. Reč je o izložbi slika spomen-obeležja stradalima u Drugom svetskom ratu koja je otvorena 19. oktobra u Domu omladine i traje do 24. oktobra. Izložba kraljevačkog Narodnog muzeja "Kultura sećanja: Ko ne pamti, iznova proživljava" biće otvorena u Konaku kneza Mihaila u četvrtak 20. oktobra u 18 časova.


31-12-2020 10:03 Izdvojeno Srbija Društvo Video\nDiplomirani meteorolog, Milenko Jovanović, posle 38 godina punog radnog staža i 17 godina staža u Agenciji za zaštitu životne sredine je dobio otkaz sa mesta načelnika za kontrolu vazduha u Srbiji. Razlog je bio potpuno neverovatan – direktor Agencije za zaštitu životne sredine, uručio mu je otkaz jer je Milenko uradio ispravnu dijagnostiku trenutnog kvaliteta vazduha u Srbiji. Po svedočenju Jovanovića, direktor je sam ispravljao statističke podatke kako bi pokazao da je nivo štetnih čestica u vazduhu prihvatljiv, umesto da je rizičan.\nMilenko Jovanović (Foto: Jutjub/Helm Kast)\nOn je istakao da je koncentracija čestica PM 2,5 I PM10, u vazduhu, toliko velika, da nanosi ozbiljne zdravstvene posledice po celokupno stanovnistvo (respiratorni problemi, maligna oboljenja itd).\nU toku razgovora gost se dotakao i teme Kovid-19 pandemije i istakao da trenutno aero zagađenje u ovakvoj situaciji Srbiji predstavlja dupli problem. Objasnio je da su drugim državama i evropskim prestonicama taj problem tretira ne zbog preterane brige prema ljudima već zbog ogromnih dodatnih troškova lečenja koje bi uzrokovo nekvalitetan vazduh i zagađena životna sredina.\nŠta se nalazi u vazduhu Srbiji, koji su gradovi najzagađeniji, koje posledice imaju građani i šta su rešenja saznajte gledajući emisiju.\n— Dnevne Novine Pravda (@NovinePravda) December 29, 2020\nIMA DA PLATE SVIM GRAĐANIMA: Pravni tim tuži državu Srbiju zbog vanrednog stanja, maski, prisile, torture (VIDEO)


Borković nastavlja pohod ka tituli šampiona Evrope - AutoPortal.rs\nHome > Auto sport > Ostali auto sportovi > Borković nastavlja pohod ka tituli šampiona Evrope\nAuto sport u svakoj od disciplina, na svetskom i evropskom nivou organizacije, iz čega se izuzima šampionat Srbije, prevashodno služi da se publika dobro zabavi, takmičari briljiraju u trkanju, a nosilac radova obilato zaradi.\nAuto sport u svakoj od disciplina, na svetskom i evropskom nivou organizacije, iz čega se izuzima šampionat Srbije, prevashodno služi da se publika dobro zabavi, takmičari briljiraju u trkanju, a nosilac radova obilato zaradi. U domaćim okvirima, nervoza praćena tenzijom, sa konstantnom neizvesnošću i prepucavanjem, slika je koja se da videti.\nA, još kada mora da se probija kroz blokade iz rodnog Pančeva poput Dušana Borkovića, da bi se domogao Evrope, e onda je zadovoljstvo veće. Međutim, traktoristi vole lokalnog heroja, koji nas uspešno predstavlja na širem planu, pa ga „puštaju”, ali je problem kada drugi treba da mu dostave preko potrebne delove.\n"Gorivo je stiglo, viljuška je montirana, limarski radovi su odrađeni. Čekamo samo pumpu za gorivo, koja mi je stvarala problema na prethodna dva takmičenja u Španiji i Portugalu. Verujem da ćemo do mraka sve odraditi i krenuti na put od 1,600 kilometara. Opet ću kasno da stignem na stazu, neću moći da je više puta prođem i tome slično, ali to nije razlog za nervozu. Sada je važno da auto bude maksimalno spreman kako bih na stazi koju ću generalno upoznavati tokom treninga, na trkama bio najbrži", rekao je Borković.\nPeta trka šampionata Evrope na brdskim stazama ovog vikenda održava se u Nemačkoj na stazi u Triru. Dušan Borković jedini predstavnik Srbije, braniće boje zemlje u izuzetnoj konkurenciji, kojoj je u prethodna tri izdanja pokazao da na njega moraju ozbiljno da računaju, a ujedno da se dobro provede kao učesnik i posmatrač ostalog programa takmičenja za evropski šampionat.\nZbog velikog broja učesnika, koji se broje na stotine, zvanični takmičarski deo počinje u petak tehničkim prijemom i verifikacijom takmičenja. Sutradan u subotu počev od 8.30 časova počinju zvanični treninzi koji traju da popodneva. Poslastica dana je, trka poznatih, koliko da se publika opusti i uživa u zabavnom delu programa.\nU nedelju 5. juna prva trka za našeg višestrukog šampiona Dušana Borkovića startuje u 9 časova. Sat i po vremena kasnije startuje druga vožnja, a zatim sledi pauza. Još jedan zabavno rekreativni sadržaj u vidu trka kamiona, Audija R8, Poršea i Audija S 1. Treća trka na programu je u 15:15 časova, posle koje se sabiraju vremena na osnovu kojih se proglašava pobednik u klasi, gde simpatični dugajlija iz Pančeva, ozbiljno pretenduje da osvoji šampionsku titulu. Posle četiri održane trke, Borković zauzima drugo mesto, tik do Slovenca Aleša Preka.


U Velikom Trnovcu danas neće biti glasanja - 23.06.2022, Sputnik Srbija\nU Velikom Trnovcu danas neće biti glasanja\nBiračko mesto broj 6 u Velikom Trnovcu, na kome je trebalo da se ponove parlamentarni izbori po četvrti put, je zatvoreno i danas neće biti glasanja, kaže za... 23.06.2022, Sputnik Srbija\nČlanovi odbora, kako je rekao, nisu mogli da se slože oko načina sprovođenja postupka."Potom je stigla i dojava o bombi pa smo na predlog predstavnika RIK-a Veljka Odalovića odlučili da zatvorimo biračko mesto", kaže Menković.Izborni materijal je sakupljen i biće vraćen u OIK.Odalović kaže da će o narednim koracima, odnosno novom glasanju odlučivati najpre OIK, pa RIK."Kada će biti zakazano novo glasanje ne mogu da procenjujem u ovom trenutku", rekao je Bujanovačkim Odalović.Na biračkom mestu u Osnovnoj školi "Muharem Kadriu", parlamentarni izbori trebalo je da se održe četvrti put, pošto je Upravni sud usvojio žalbu Koalicije Albanaca Doline Šaipa Kamberija na nepravilnosti tokom izbornog procesa 27. maja.Na tom biračkom mestu u Velikom Trnovcu kod Bujanovca pravo glasa ima 1089 građana i od tog biračkog mesta zavisi kada će biti proglašeni rezultati parlamentarnih izbora koji su održani 3. aprila, preneo je Tanjug\nsve o izborima u srbiji 2022., srbija, srbija – politika\n11:25 23.06.2022 (Osveženo: 11:27 23.06.2022)\nBiračko mesto broj 6 u Velikom Trnovcu, na kome je trebalo da se ponove parlamentarni izbori po četvrti put, je zatvoreno i danas neće biti glasanja, kaže za portal Bujanovačke predsednik biračkog odbora Dejan Menković.\nČlanovi odbora, kako je rekao, nisu mogli da se slože oko načina sprovođenja postupka.\n"Potom je stigla i dojava o bombi pa smo na predlog predstavnika RIK-a Veljka Odalovića odlučili da zatvorimo biračko mesto", kaže Menković.\nIzborni materijal je sakupljen i biće vraćen u OIK.\nOdalović kaže da će o narednim koracima, odnosno novom glasanju odlučivati najpre OIK, pa RIK.\n"Kada će biti zakazano novo glasanje ne mogu da procenjujem u ovom trenutku", rekao je Bujanovačkim Odalović.\nNa biračkom mestu u Osnovnoj školi "Muharem Kadriu", parlamentarni izbori trebalo je da se održe četvrti put, pošto je Upravni sud usvojio žalbu Koalicije Albanaca Doline Šaipa Kamberija na nepravilnosti tokom izbornog procesa 27. maja.\nNa tom biračkom mestu u Velikom Trnovcu kod Bujanovca pravo glasa ima 1089 građana i od tog biračkog mesta zavisi kada će biti proglašeni rezultati parlamentarnih izbora koji su održani 3. aprila, preneo je Tanjug


Budva: Najavljeno otvaranje još jednog fakulteta - Katedre za umjetnost - Vijesti | Radio Televizija Budva - Budva Crna Gora\nRadio Budva Live: Justin Bieber & Quavo - Intentions\nU budvanskoj Akademiji znanja održan je inicijalni sastanak o mogućnostima za osnivanje visokoškolske ustanove umjetnosti u ovom gradu, kao katedre beogradske međunarodno priznate „Akademije umjetnosti“.\nFoto: Akademija znanja\nKako je saopšteno u izjavi za „Dan“, sastanku su prisustvovali predsjednik Odbora direktora Akademije znanja Aleksandar Franeta, vršilac dužnosti izvršnog direktora ove institucije Valentina Belanže, kao i likovni umjetnik Naod Zorić.\nBelanže je istakla da je razgovor bio konstruktivan, a sagovornici su se saglasili da bi se otvaranjem ove katedre za izučavanje umjetničkog stvaralaštva Budva pozicionirala kao univerzitetski centar, dostojan titule evropske prestonice kulture 2028. godine.\nUmjetnik Naod Zorić rekao je za „Dan“ da je sastanku prisustvovao na poziv Belanže i Franete, a u želji, kako je rekao, da svojim znanjem i savjetima pomogne da Budva postane grad u kome će se izučavati umjetnost.\n„Pomoći ću i dati ideje, eventualno pomoći oko realizacije. Više pripadam svijetu umjetnosti, ali sam spreman da pomognem da se unaprijedi obrazovanje u domenu umjetnosti“ - prokomentarisao je Zorić.\nPutem video veze obratio se i jedan od najpoznatijih srpskih slikara Nikola Žigon,koji je iskazao spremnost da pomogne u ostvarivanju ovog projekta.\nNa ideju rukovodstva Akademije znanja da se u ovoj ustanovi osnuje i Fakultet umjetnosti, Žigon je ukazao na izuzetan međunarodni položaj koji ima beogradska „Akademija umjetnosti.“\n„To je vrlo dobar Univerzitet, koji ima najviši rang među visokoškolskim ustanovama umjetnosti u Srbiji. Uživa toliki ugled da, kada njihov student ode na master studije na neku akademiju u inostranstvu, ne mora da polaže prijemni“ -kazao je Žigon.\n„Akcenat, kada je u pitanju profesorski kadar, bio bi na crnogorskim kulturnim stvaraocima i najpoznatijim imenima sa naše kulturne scene, iako je riječ o franšizi beogradske Akademije“, kazao je Žigon.\nPored likovnih umjetnosti, na Akademiji bi se otvorile i katedre za ostale grane umjetničkog stvaralaštva - studije dramskih umjetnosti, filma, glume, kamere, a možda i muzičkih umjetnosti.\nIzvor: Akademija znanja\nNastavak 10. sjednice SO Budva\nPrezentacija dokumentarnog filma “Živo nasljeđe”\nUloga nauke i obrazovanja u turizmu u Crnoj Gori


Davitkov na čelo selekcije Makedonije dolazi posle Dragana Race, sa kojim nije pridužen petomesečni ugovor nakon neuspeha u kvalifikacijama za Evropsko prvenstvo.\nJordančo Davitkov je već jednom vodio reprezentaciju, od 2001. do 2007. godine, kada je nasledio Martina Dokuzovskog. Kako se navodi u saopštenju MKF Davitkov je tada, polse niza neuspeha da se plasira na kontinetalno provenstvo "uspeo da napravi nakveći uspeh nacionalnog tima obezbedivši u 2005. Mesto u A diviziji".\nNeuspešne kvalifikacija za Evobasket 2007. Bile su razlog zbog kojeg je Davitkov odlučio da odstupi sa selektorskog mesta.\nMKF od novog selektora očekuje da uskoro kompletira stručni štab, a zatim da formira "najbolju moguću reprezeitaciju u ovom trenutku".\n"Najvažnije je da se sastasvi najbolja moguća ekipa što je imamo, da se dobrim radom i u dobroj atmosferi pripremimo za pretkvalifikacije (za Svetsko prvenstvo)", rekao je Davitkov.\nPredsednik MKF Petar Naumoski je ocenio da je povratak Davitkovskog pun pogodak za povratak rprezentacijije na pobednički put, dodajući da je dogovr potpisan na dve godine.\n"Davitkov će istovremeno ostati u Dubaiju da radi sa svojim sadašnjim klubom, a dogovor sa nama mu je na dve godine, uz jedini uslov da prođe pretkvalifikacionu grupu i obezbedi plasman u glavni žreb kvalifikacija" rekoao je Naumoski.\nMakedoniju u avgustu očekuju pretkvalifikacije za Svetsko prvenstvo 2019, gde se nalazi u grupi sa Estonijom i Kosovom. Prve dve ekipe će se plasirati u glavni kvalifikacioni ciklus.


DW: Velika Albanija – prazna, ali opasna priča – Indeks Vesti – Najvažnije vesti iz Srbije i regiona\nNaslovna > Srbija Danas > Politika > DW: Velika Albanija – prazna, ali opasna priča\nBERLIN – Priče o ujedinjenju Albanaca samo su pusti snovi koji se oživljavaju uvek kada albanski političari požele da glume patriote, kažu međunarodni posmatrači za Dojče vele.\nUprkos besu Beograda, međunarodni posmatrači ne veruju da će Albanci pokušati da ujedine svoje teritorije ni nasilnim niti diplomatskim putem.\nPrema njihovom mišljenju, verovatnije je da su provokativne izjave iz Tirane i Prištine samo svojevrsni politički blef uoči ovogodišnjih izbora na Kosovu i u Albaniji, piše DW.\nPretnja da će granice biti promenjene verovatnije služi kao pritisak na Evropsku uniju da načini ustupke.\nPriče o ujedinjenju samo su „pusti snovi”, tvrdi viši saradnik u trustu mozgova Evropski savet za međunarodne odnose Frederik Veslej. On smatra da su takve izjave veoma korisne, kako za albanske, tako i za nealbanske političare kada treba da ujedine svoje birače.\n„Bauk Velike Albanije je nešto što s vremena na vreme iskrsne – njega koriste kako albanski lideri, tako i ostali političari na Zapadnom Balkanu. Kada to odgovara nekim njihovim političkim ciljevima, oni to iznesu u javnost – ili kao albanski san ili, ako je reč o Srbima i Makedoncima, kao pretnju od albanskog nacionalizma”, kaže Veslej koji je inače nekoliko godina radio kao službenik OEBS-a i Ujedinjenih nacija na Kosovu.\n„Iako ideja o ujedinjavanju svih Albanaca sadrži u sebi emocionalni momenat, ona ipak nema podršku preterano velikog broja birača. Ekstremista uvek ima, to se može videti svuda, ali ovo je zaista rubna pojava i ne mislim da bi od toga trebalo da se plašimo”, zaključuje Veslej.\nNedavne izjave premijera Albanije Edija Rame i kosovskog predsednika Hašima Tačija „ne bi trebalo uzimati preterano ozbiljno”, kaže Erdoan Šipoli sa univerziteta Džordžtaun.\n„Albanski lideri se nadaju da će privući više glasova nacionalista. Mnoge albanske političare optužuju da su potkupljeni od strane SAD, Evropske unije, od ove ili one zemlje, i ovo je njihov način da pokažu da su i oni patriote”, kaže on.\n„Većina Albanaca, koliko ja mogu da primetim, smatra da je najbolji način za ujedinjenje – pod kišobranom Evropske unije. Albanci znaju da bi bilo veoma teško, ako ne i nemoguće čak i samo izabrati lidera Velike Albanije, nekoga ko bi mogao da obavlja tu funkciju. Podrška za takvu inicijativu je minimalna”, smatra Šipoli.\nIpak, i on smatra da priča o Velikoj Albaniji povlači za sobom i opasnost.\nBrisel: Nova poglavlja po dogovoru o telekomunikacijama\nVučković: I dalje posvećena Demokratskoj stranci


Logosoft :: Podrška i održavanje poslovnog softvera: neophodna stavka\nMiroslav Saračević u kategorijama Maloprodaja, Upravljanje preduzećem\nKorišćenje poslovnog softvera podrazumeva mnoge koristi koje omogućava, ali takođe i povremene probleme, kao i kod bilo kog sredstva za rad. Postoji nekoliko pojmova koje treba objasniti u vezi sa ovom temom.\nU situaciji kada vama ili vašem osoblju nešto nije jasno u vezi sa korišćenjem softvera, ili ste zaboravili kako se neka procedura obavlja, potrebno je da vam neko da uputstvo. Isto važi i za situaciju kada je neko napravio grešku u radu (pogrešan unos podataka, izdavanje pogrešne profakture/fakture itd), a ne zna kako to da ispravi. Ovakve informacije se nazivaju podrška u korišćenju softvera, a daju ih zaposleni u firmi koja vam je isporučila softver – takozvani operateri za podršku. Oni svoj posao obavljaju najčešće telefonom, ali postoje i drugi načini o kojma će biti reči dalje u tekstu.\nNijedan softver nije savršen i neće raditi uvek bez greške, pa ni vaš. Održavanje podrazumeva ispravljanje svih grešaka ili propusta koje su otkrivene u softveru. Takođe, u održavanje spadaju i promene koje se u vašem softveru moraju izvršiti ako dođe do promene određenih propisa ili zakona. Sve ove izmene su obaveza softverske firme od koje ste nabavili program, i njih vam najčešće šalju i-mejlom.\nDobar proizvođač softvera će povremeno unapređivati svoj program, dodajući u njega nove funkcije ili jednostavnije komande i procedure. Najčešće ova unapređenja nastaju po zahtevu korisnika, iz prakse. To znači da ovakav program vremenom ne zastareva, već postaje sve korisniji.\nUsluge podrške, održavanja i unapređenja ponudiće vam firma od koje ste nabavili svoj poslovni softver u formi takozvanog programa održavanja softvera. U njemu će precizirati šta je sve njihova obaveza, šta program pokriva a šta se eventualno doplaćuje. Takođe, preciziraće rokove u kojim će početi da rešavaju vaš problem (odmah, u toku dana, za 24h itd), na koji način (dolaskom kod vas, telefonom, i-mejlom, ili daljinski – funcijom remote desktop). Predlažem vam da ovakav program održavanja ozbiljno razmotrite i, po mogućstvu, prihvatite. To će povećati vašu stabilnost u korišćenju softvera i samim tim i u poslovanju.\nPreporučujem da, ako se odlučite za usluge održavanja, obavezno potpišete ugovor sa firmom koja vam pruža tu uslugu. Ugovor precizira obaveze obe strane, kao i načine na koje se saradnje obavlja. Najčešće važi godinu dana. Vaše obaveze u ugovoru podrazumevaju procedure kojima prijavljujete problem, dozvole operaterima da pristupe vašem računaru, kao i plaćanje određene cene za ove usluge.\nCene održavanja softvera variraju u zavisnosti od vrste i složenosti softvera koji koristite, ali nisu zanemarljive. Za programe koji se najčešće koriste u maloprodaji i veleprodaji, kreću se do nekoliko desetina evra mesečno po računaru.


Varufakis: Nije tačno da smo rekli da nećemo da pregovaramo s kreditorima - Ekonomske Vesti\n1. feb. 2015 Andrija Matić ekonomska kriza, Grčka, Janis Varufakis, Nemačka, Siriza\nGrčki ministar finansija Janis Varufakis rekao je u intervjuu BBC-iju da nije tačno da je ikada rekao da Grčka neće pregovarati sa svojim kreditorima Evropskom centralnom bankom, Medjunarodnim monetarnim fondom, Evropskom komisijom i svakom zemljom evro-zone pojedinačno.\n„Baš suprotno. Mi smo vrlo željni da započnemo razgovore sa ECB, MMF-om, EK i svakom pojedinačno državom članicom evro-zone, u kojoj se zasluženo nalazimo“, rekao je Varufakis i dodao da „ono na šta nismo spremni je da nastavimo da se pretvaramo i sprovodimo nesprovodiv program koji pet godna nije doneo nikakav opipljiv boljitak“.\nAli Trojka se, rekao je on, sastoji od institucija s jedne strane, a s druge strane od njihovih predstavnika u Grčkoj „koji imaju za zadatak da nametnu i nadgledaju implementaciju programa koji je potpun propao“.\nOn je rekao da Grčka od svojih pratnera traži samo nekoliko kratkih nedelja vremena u kome će sačiniti veoma racionalne predloge čiji će cilj biti da „smanjimo troškove ove krize za prosečnog gradjanina, prosečnog poreskog obveznika, a ne samo Grka“.\n„Ovo nije pitanje ‘uzmi ili ostavi’, nije ultimatum, nije pitanje ‘ko će prvi trepnuti’, ovo što imamo u evro-zoni je kriza od koje jedino imaju koristi antievropljani, rasisti, fašisti u Grčkoj i ultranacionalisti svuda drugde. Mi želimo da stavimo tačku na to racionalnim razgovorima sa našim partnerima“, rekao je Varufakis.\nOn je BBC-iju, čiji je fan, zamerio da je usred intervjua sa njim emitovao o Grčkoj „najnetačniji izveštaj koji sam ikad čuo“ i upitao je voditeljku da li bi ona svome prijatelju koji je zapao u teškoće sa otplatom hipoteke i onda uzeo kreditnu karticu da njome hipoteku otplati, savetovala da sa time nastavi? A Grcima se upravo to savetuje da uzmu nove pozajmice kako bi rešili problem nesolventnosti, rekao je Varufakis.\nNa pitanje da li se slaže sa obustavljanjem privatizacije luke Pirej, grčki ministar finansija je rekao da „ investicije u luku Pirej do kojih je došlo poslednjih godina imaju moju punu podršku“ i da je njegov cilj da bude deo pokušaja da se u Grčku privuku investicije sa sličnim efektom na produktivnost i konkurentnost.\n„Ali u privatizacijama koje su sprovodjene poslednjih pet godina, potencijalno vredna imovina se za vreme deflacije prodaje za kikiriki, pa se čak i taj kikiriki baca u crnu rupu neodrživog duga“, rekao je Varufakis.\nNa pitanje: veruje li Nemačkoj i želi li grčka vlada da saradjuje sa tom zemljom, Varufakis je rekao:\n„Da, verujem. Mislim da motor Evropske unije koji jeste Nemačka treba da odigra važnu ulogu da se pomere brodovi koji su se nasukali. Deflaciona politika koja se sada vodi nije dobra ni za Evropu, ni za Grčku, ni za Nemačku“, rekao je Varufakis.\n← UNKTAD: Na strane investicije mnogo ne računajte!\nFAZ: Junker spremio pare za Grke →